
Uite, ce multă iarnă a venit la noi! 


STIMATE DOMNULE SPIRIDON VANGHELI, 


(E) Regret mult că nu v-am menţionat în „Istoria literaturii române 
de la creația populară la postmodernism” (Ed. Saeculum 1.0.,2002), 
însă acest volum e realitatea celor 4 volume anterioare, apărute sub 
titlul „Scurtă istorie a literaturii române (1994-1997)”, înainte ca eu 
să fi aflat de Dvs. E adevărat că, între timp, cunoscusem „O istorie 
deschisă...” a lui Mihai Cimpoi... De altfel, în cartea lui Cimpoi nu e 
menționată ca atare literatura basarabeană pentru copii, şi îmi voi fi 
spus că această literatură n-o fi având realizări superioare... 

Cu atât mai violentă a fost surpriza provocată de cărțile Dvs. 
Străbătându-le, nu-mi venea să cred că, dincolo de Prut, se scrisese şi 
se scrie la un asemenea nivel. E paradoxal și revoltător că, traduse în 
atâtea limbi, aceste cărţi nu circulă, nu se găsesc în librării la Bucureşti 
și poate în alte oraşe tocmai din Țară. Dând să-mi formulez opinia 
despre ele, constat că nu pot decât să confirm aprecierile ultraelogioase 
venite de pe aproape toate întinderile Terrei. Nu pot decât să conchid 
că entuziasmul cu care vă scriu copiii de pretutindeni este - analizat 
cu toată obiectivitatea - legitim. 

Chiar fără a-și retrăi, în paginile volumelor „Guguţă şi prietenii 
săi” și „Tatăl lui Guguţă...” propriile isprăvi şi lecturi din copilărie, 
adultul cu oarecare experienţă în cunoaşterea literaturii nu poate 
decât să rămână impresionat - la modul lucid = de însuşirile literare, 
artistice pe care atât proza, cât şi versurile din aceste volume le posedă. 
Naratorul și poetul care sunteţi dispune de o imaginaţie prodigioasă, 


de un simţ al compoziţiei, de 


că extraordinară, 
ii moldoveni de frunte, 


vrednice de povestitor 
de pildă) să nareze perfect vioiciunea 


şi gravitatea, umorul și duioșia, descrierea încântătoare şi tensiunea 
dramatică, relatarea comică și punctarea momentului tragic. 

O notabilă calitate a scrisului Dvs. este desăvârşita stăpânire a limbii 
române, pe care o manipulaţi exact în spiritul firii ei. Scrieţi într-o 
limbă curat românească, însă nu e „neaoşă” la modul ostentativ, nu 
anacronică, nu împovărată de arhaisme şi regionalisme, neologistică 
în parte, dar numai în măsura strictului necesar. Câte un termen 
local dă frazei culoare, savoare şi autenticitate, însă acesta e astfel 
plasat încât poate fi numaidecât înţeles în context de oricine ştie bine 
românește. Excelenţa „discursului” narativ şi în aspectul lingvistic 
e, de altfel, învederată de posibilitatea tălmăcirii sale în toate limbile 
mari ale pământului. Limba lui Creangă e, desigur, inegalabilă, dar 
accesibilă numai celor ce îi simt toate nuanțele; în traducere, ea nu are 
şansa să fie transcrisă cu întregul ei farmec inanalizabil. 

În afară de aceasta, nici Creangă însuși n-ar putea povesti, cu hazul 
„Amintirilor”, întâmplări cum sunt unele din cărţile Dvs., puternic 
circumstanţiate istoric („Cine a furat papucii Maicii Domnului” sau 
„Puşcăria”, de ex.) şi cu atât mai puţin, n-ar avea cum dezvălui în 
stilul poveștilor sale experiența Olguţei în imperiul siberian. 

Vreau să spun că Dvs. vă găsiți în posesia singurului stil etern 
valabil, cel numit de Caragiale „stilul potrivit”: stilul funcţional 
adaptiv conţinutului. Atât în povestiri cât şi în balade, în tălmăciri şi 


de o inventivitate epi 
un dar al istorisirii, 
care ştiu (precum C. Negruzzi, 


în aşa zisele „eseuri”. 

În concluzie, nu pot decât să vă adresez felicitări pentru tot ce 
aţi înfăptuit şi să vă doresc sănătate şi putere de muncă pentru încă 
mulți ani. 

Dumitru MICU 
Bucureşti, 11 aprilie 2002 

arna l-a găsit pe Guguţă sub căciu- 
& I lă, în satul său, Trei Iezi. I-a plăcut 


Mătuşii Ierne băieţelul: au coborât şi 
fulgii din cer să-l vadă şi l-au făcut a-alb 
din cap până în picioare — un omuleţ de 
zăpadă, numai că de sub că- 
ciula lui ieşea un nouraș de 


GUGUȚĂ 


fum. 

Fulgii credeau că Guguţă 
face focul sub căciulă... He, 
de unde să ştie ei că acela 
nu-i fum, ci-i suflarea lui Gu- 
guţă? Şi de ce să facă focul?! 
Când şi-a pus căciula în cap, 
a dat tot frigul afară! 

După ce au mai gospo- 
dărit prin curte, fulgii au 
chemat băieţelul la portiţă. 

Guguţă s-a frecat la ochi: drumul nu 
mai era! S-a urcat pe portiţă: sunt dealu- 
rile de dincolo de sat? 

Dealurile erau, dar acum purtau căciu- 
li albe, ma-ari şi s-au apropiat de casele 
oamenilor. 

— Oare de ce s-au grămădit ele lângă 
sat? se întreba Guguţă. A-a, pesemne că 
vor să ierneze aici... 

Guguţă şi-a apăsat căciula bucuros: 

— Uite, ce multă iarnă a venit la noi! 

lar fulgii, văzând nouraşi de aburi dea- 
supra portiţei, tot mai credeau că Guguţă 
face focul sub căciulă... 


ata i-a făcut căciula mai mare, ca 
s-o poarte şi la anul. 
— Cade peste ochi, tată. 

— D-apoi ridic-o, Guguţă, că altă treabă 
n-ai în iarna asta, surâde tata. 

Hm, Guguţă n-are altă 
treabă?! Om vedea mâine 
cui ar fi să-i cadă căciula! 

A doua zi el se scoală 
înaintea tatei, iese în vârful 
picioarelor din casă și dă 
mâncare la oi. 

Când a venit tata cu un 
braţ de fân, băieţelul mer- 
gea călare pe berbec prin 
ocol. 

— Tu ești, Guguţă? 

— A, bună dimineaţa, 
tată! şi-i face semn: adică, 
CĂCIULA du, omule, fânul la loc. 


z De atunci, Guguță avea grijă de oi. 
LUI GUGUȚĂ Da' în satul Trei Iezi era o mamă de 


iarnă! Oamenii ieșeau din casă încotoş- 
mănaţi, iar când mergeau, parcă aveau 
scripcă la picioare! 

Odată, Guguţă venea de nu ştiu unde. 
Pe drum - ţipenie de om. Abia pe lângă 
moară se întâlnește cu o fetiță din clasa în- 
tâi. Era fără mănuşi. Tot punea geanta pe 
zăpadă şi sufla în mâini, vânătă de frig. 

- Ai îngheţat, aşa-i? 

- Olecuţă. 

Dă s-o duc eu, arată Guguţă la geantă. 


Dama. 


DD i 


Acasă căciula se făcea iar mică, s-o pună Guguţă în cui 


-= Tu?! îl măsoară fetiţa cu ochii. Păi, eşti cât căciula, bre... 
Ei, bine, du-o, dacă vrei! şi îşi vâră apoi mâinile în mâneci şi 
haide-hai după Guguţă. 

Merge băieţelul, dar un gând nu-i dă pace: „Are să degere 
fetița!” Auzea cum dârdâic de frig. 

— Ştii ce? îşi scoate el căciula. Ia pune-o pe cap! 

- Nu, Guguţă, ai să răceşti tu. 

— Dacă n-o iei, o las aici, în drum! 

Şi chiar o lasă. „Scârţ-scârţ!”, se duc amândoi... Frigul mug- 
că de urechi, dar Guguţă nu se dă. lar căciula, supărată, stă 
acolo, în mijlocul drumului. Când Guguţă întoarce capul, 
când fetiţa: nu cumva a luat-o cineva? 

Da’ căciula, cum vede că stăpânul o leapădă, unde trage o 
dată aer şi se face mai mare, ca să-i ajungă din urmă. 

Vede băieţelul una ca asta şi, bucuros, intră cu fetiță cu tot 
sub căciulă, la cald. „Scârţ-scârţ!”, a dus copila până la portița 
ei, apoi şi-a căutat de drum. 

De atunci, cum suna clopoțelul, Guguţă răsărea ca din 
pământ la poarta şcolii. Punea căciula pe zăpadă, iar cei din 
clasa întâi țopăiau în jurul ei şi căciula se făcea tot mai mare. 
Nu una, ci şapte fete lua acum băieţelul sub căciulă! Odată, pe 
un viscol, a dus-o și pe învăţătoarea lor acasă. Văzând că merg 
atâtea picioruşe sub o căciulă, căţeii satului alergau lătrând 
inainte și în urmă, de parcă asta era căciula lor!... Oamenii din 
Trei lezi ieșeau pe la porți şi căscau gura: să treacă pe drum 
aşa o căciulă şi să n-o vezi?! 

Acasă căciula se făcea iar mică, s-o pună Guguţă în cui. 

Se bucura băieţelul, cum să nu, căciula era a lui. Când colo, 
într-o zi nu l-a făcut de ruşine? Era un ger de a răguşit clopo- 
țelul școlii, copiii alergau care mai de care, voiau sub căciulă, 
la cald, dar ea nu s-a făcut mare... 

Abia acasă Guguță a înţeles ce şi cum: uitase în dimineaţa 
aceea să hrănească oiţele! 

A doua zi - frig, spulber, să nu ieşi din casă, da Guguţă dă- 
dea fân şi la oile vecinilor. Şi când a început a-i creşte căciula, a 
încăput tot satul sub ea. Omăt - parcă nici n-a mai fost în satul 
Trei lezi. Ba ici răsărea un ghiocel sub căciula lui Guguţă, ba 
colo o viorea, iar cei din clasa întâi au deschis fereastra şcolii 
şi cântau cât îi ținea gura: 

Vine, vine primăvara, 
Se aşterne-n toată țara... 


În satul Trei Iezi lumea își căuta de treabă. Sub căciula lui 
Guguţă claxonau automobilele, nechezau caii, scârțâiau cum- 
penele fântânilor... 

— Dar pe unde are să iasă fumul din sat? s-a întrebat unul 
care tăia lemne, să-i coacă femeia plăcinte. 

Noaptea, omul s-a urcat pe casă, a mai pus o scară şi a făcut 
o gaură în căciulă. Cum era somnoros, gaura a ieşit prea mare 
și a intrat frigul în sat. 

Dimineaţa, oamenii au dat afară de sub căciulă un cârd de 
ciori, apoi au astupat gaura aceea cu căciulile lor şi umblau cu 
pălării! În Trei Iezi au rămas numai câteva căciuli — pe cape- 
tele celor care se duceau la oraş după covrigi, halva și cu alte 
treburi — că dincolo de căciula uriașă a lui Guguţă era iarnă 
în toi... 


= ntr-o zi Guguţă s-a pomenit că are 
l Ji câțiva lei. Și unde îi pune în cel mai 


adânc buzunar și nu umblă la el trei 
zile, poate va scoate buzunarul puişori de 
lei, că vine ziua mamei. Când colo, a găsit 
lângă banii vechi numai o ţintă. Buzuna- 
rul tatei însă nu era acasă. 

Da’ Guguţă nu putea să aştepte 
până va creşte mare, ca să-i facă ma- 
mei un dar! Așa, cu bănuțţii pe care 
îi avea, a pornit după cumpărături. 
Cum ieşea pe portiţă, bi-bi! un auto- 
mobil pe drum. 

— lii! se opreşte omulețul. Am să-i 
iau mamei o maşină, că o dor picioa- 
rele cât umblă pe jos... Şofer o să fiu 
eu, d-apoi cine altul?! 

La prăvălie - cumpără, dacă ai ce! 
Era un automobil cât un papuc de-al 
lui Guguţă. 

— Dar unul în care să încapă și şo- 
ferul nu aveţi? întreabă băiatul. 

— Nu, surâde vânzătoarea. 

»A-a, d-apoi că nici n-ai putea să-l scoţi 
din prăvălia asta, ușa e strâmtă.» se du- 
mereşte Guguţă şi-i cumpără mamei un... 
nasture. 

Și cum mai avea nişte bănuțţi, a hotărât 
să-i caute și o rochie, dar să fie numaide- 
cât albastră, că mama are ochi albaştri. 

N-a găsit o rochie ca ochii mamei. Iată 
dă de nişte pantofi cu călcâiul cât un clonţ 
de cocostârc. 


T M Adu. AM s-o f: 
ac pe m; e e 
taburet la funia cu albita ama mai înaltă, ca să ajungă fără 


A a nu ştia mäsu 
acasă cău 
— Dacă ta er stea a 
Seara, mama îl trimi rul de atunci?! cade el pe gânduri. 
- Nu mi-e 7 trimite la culcare, d? Guguţă: 
ispune elo Sec oa tu, mamă, că eşti trudită! Şi unde 
arie miltei meta i ca s-o adoarmă mai degrabă. 
Altădată Guguţă s-ar fi ră rima ge E 
ae ai gândit ce să facă cu bucata de po- 
veste care i-a rămas în cap, dar acum nu-i ardea de asta. Să fie 
bună fata de împărat să-l aştepte pe Făt-Frumos până va avea 
timp Guguţă în altă seară să spună povestea mai departe. 
Băieţelul a ieşit în vârful picioarelor din dormitor și s-a în- 
tors cu un capăt de aţă. 
Mama dormea. Când a dat să-i măsoare piciorul, s-a mişcat 
o mână de-a mamei. Guguţă a luat-o încetinel în palmele lui 
mititele şi, legănând-o, îi cânta așa: 


ra. S-a întors Guguţă într-un suflet 


Nani, nani, 
Mâna mamei... 


Cum a adormit mâna, Guguţă hai să măsoare talpa ma- 
mei. Degetul cel mare de la picior a ridicat mirat căpşorul, dar, 


somnoros cum era, n-a înţeles ce se întâmplă... DI 
A doua zi, dis-de-dimineaţă, vânzătoarea dă de Guguţă în 
ușa prăvăliei. l n : 
l Când i-a măsurat cu aţă» pantofii aceea erau numai buni 
ma. Atunci a scos bănuţii lui şi i-a pus pe tejghea. 
Aşteaptă aşteaptă, dar vânzătoarea nu-l ja în seamă. 
Gu uţă tușeşte se scarpină la o ureche, la alta, mai numară 
J > S pie pai 
c dată banii vânzătoarea însă nu-I dă pantofii. cau 
) i i f întâmplat prin părțile acelea, l-ai fi întâlnit ne 
a i < :csind din sat. Şi hai-hai, îndemna papucii, 
greşit pe Guguţă ieşin Sati 


pentru ma 


R 


Apoi l-au văzut oamenii coborând dealul cu un braț de viorele. 


până i s-a ascuns căciula ţuguiată după dealul cel mare, ca să 
rămână acolo până hăt după-amiază, 

Apoi l-au văzut oamenii coborând dealul cu un braţ de vio- 
rele. Papucii i se făcuseră grei şi căciula, de obosită și flămândă 
ce era, i se clătina pe cap... 

S-a dus drept la prăvălie. Întii i-a dat vânzătoarei un buchet 
uite-așa de mare. Bărbaţii care se aflau acolo s-au ales şi ei cu 
câte o viorea, că în anul acela încă nu-i văzuseră. 

- He, am să i-o duc babei, se bucura moş Toader Putină. Dacă 
te-a întreba, măi Guguţă, să-i spui că am fost şi eu cu tine. 

„Hm”, a zâmbit băieţelul şi a scos cei bănuţi, vânzâtoarea 
însă nu-şi lua ochii de la viorele. Abia atunci Guguţă a văzut 
că pantofii lui erau la Gheorghe Cucu subsuoară... 

Soarele scăpăta spre apus, pe cer se adunau turme de nori, 
da’ Guguţă, necăjit, se întorcea acasă fără pantofi. 

— Am să mă scol mâine înaintea mamei şi o să-i aduc și ei o 
căciulă de viorele, încerca el să se mângâie. 

Dar către seară a prins a fulgui. Cădeau niște fulgi mari, 
cum nu mai văzuse băieţelul. Când s-a înnoptat de-a binelea, 
pământul devenise alb-dalb. Guguţă tot aștepta la fereastră să 
inceteze ninsoarea, până l-a găsit mama într-un târziu ador- 
mit, cu un nasture albastru în mână. 

PLOAIA 


rei nouraşi se jucau de-a v-aţi ascun- 

selea cu soarele. Unul îl acoperea cu 

spatele şi ceilalţi doi se pitulau prin 
ungherele cerului. Soarele, una-două, îi 
prindea cu razele şi le ciufulea chica. Nou- 
raşilor le părea rău că n-au şi ei în cer nişte 
stoguri de fân, un şopron ori 
măcar un butoi unde ar putea 
să se ascundă ca lumea... 

Dar iată că i-a venit celui 
mai mic o idee năstruşnică. Pe 
neprins de veste, s-a apropiat 
de alt nor şi s-a băgat în el. Le-a 
plăcut nouraşilor treaba asta 
şi... hai să se ascundă unul în al- 
tul până s-a făcut un singur nor 
mare, care a umplut tot cerul. 

Soarele, de ciudă că a rămas 
păcălit, şi-a scos cuțitul de foc 
şi a spintecat cerul în două; şi 
apoi, când a început a curge ploaia prin 
crăpătura aceasta! 

Mulţi dintre cei de pe pământ s-au spe- 
riat de norul uriaș, de cuțitul soarelui și de 
ploaie. Cocoșul a sfătuit găinile să se ascun- 
dă în coteţ, că vine şi el îndată. Păsăruicile 
au coborât din vârfuri de copaci mai la dos, 
sub frunze, şi-şi țineau ciocurile strâns li- 
pite, nu cumva să le iasă cântecul şi să afle 
ploaia unde-s ele. Un fluture împopoţonat 
s-a târât sub un brusture urât şi se gândea, 
cu frica în sân, cum să iasă pe urmă de aici, 
ca să nu-l râdă florile. 


Guguţă a scos ploaia din sat şi a băgat-o într-un lan de grâu 


Dar ce să mai zicem de alţii, dacă mamele din “Trei lezi 
alergau şi ele să strângă cămăşile de pe frânghii, închideau fe- 
restrele, îşi chemau copiii în casă... 

Numai unul Guguţă a rămas la poartă să întâmpine ploaia, 
Picăturile ţărâiau pe lângă urechile lui şi se înfigeau în drum, 
Guguţă a prins doi puişori de ploaie în palmă: 

= Prostuţilor, le-a zis, voi credeţi că aici e semănat ceva? 

Şi Guguţă a prins a cânta: Ploaie, ploaie, stai, ce faci, drumul 
nu ne dă colaci! Puii de ploaie nu știau ce să facă şi... iată ce 
mai gând i-a venit lui Guguţă! Şi-a suflecat pantalonii, a ieșit 
în fruntea ploii şi a strigat: „Hai, veniţi după mine!” 

Puii au pornit-o tot o fugă în urma băieţașului. Numai că 
ploaia era ma-a-re şi nu încăpea pe drum. Se strecura prin 
ogrăzi, păşea gardurile, sărea casele. Oamenii lăsau câmpul și 
alergau în sat, care şi cum: veneau pe jos, în căruţe, cu automo- 
bilul, pe biciclete şi numai unul Guguţă ţinea drumul îndărăt, 
cu ploaia după dânsul! 

Puii de ploaie, ştrengari cum sunt, i se vârau după gât, dar 
Guguţă să-şi pună mintea cu niște gâgâlici? 

A cotit pe lângă moară, a scos ploaia din sat şi a băgat-o în- 
tr-un lan de grâu cu picioarele subţirele, ca ale ploii. 

Ploaia s-a tot dus prin grâu, iar băiețașul s-a întors cu hăi- 
nuţele ude în sat. Mamele deschideau ferestrele, că peste curtea 
lui Guguţă răsărise curcubeul. Cocoșul, urcat pe coteţ, nu ştia 
cum să se cațăre pe curcubeu şi să-i tragă un cucurigu, colea, 
de să-l audă găinile de pe tot globul!... 


ànd toate rățuştele de pe uliţă se 

fac rațe, iar cocoşii cei tineri încep 

a cânta pe sub ferestre şi harbujii 

din câmp vin în sat, înseamnă că se apro- 
pie ziua lui Guguţă. 

Băiatul e în treburi: meştereşte 

steaguri şi le înalță pe gard, pe şură, 

pe casă — să știe toată lumea că vine 


ziua lui Guguţă!... 

Bunica vede din alt capăt de sat 
steagurile şi apare, dis-de-diminea- 
tă, cu un şorţ plin cu de toate celea; îl 
trage de urechi, sărutându-l, şi-i do- 
reşte ani de cei frumoși taman până 
la vârtul lor. Vin şi alţi oameni din 
Trei lezi şi toţi îl sfătuiesc pe Guguţă 
să crească mai repede, că ţara are ne- 
voie de băieți ca dânsul. Când aude 
de ţară, el îşi prinde sabia la şold. 

Și ca să nu-l tot tragă oamenii de 
urechi, mama îl ia de ziua lui la târg. 

Mai întâi se duc pe la piaţă. Mama 
scoate ia, acolo, nişte ouă de vânzare, 
iar Guguţă ţine ţanţoş un cocoș ade- 
vărat, care chiar te ciupeşte dacă vrea! 

Oamenii se tot învârtesc pe lângă Gu- 
guță şi-l iscodesc cât vrea pe cocoș. Un 
moș cu ochelari îl ia şi-l cumpăneşte în 
mâini, altul îi caută creasta, iar o femeie îi 
suflă în pene. Măcar cineva să întrebe: 

— Măi băiete, dar cocoşul tău cântă? 

— ÎI aud şi din celălalt capăt de sat! aşa 
i-ar fi răspuns Guguţă. 


Băieți, acum o să aflaţi o taină! 


Aceia se duc şi-l împresoară alți oameni, de parcă au pierdut 
un cocoș în braţe la Guguţă. Unul scoate banii, da Guguţă: 

— Nu-l mai dau! şi-l strânge la subsuoară. 

Abia la spartul târgului i l-a vândut unui marinar, care i-a 
făgăduit că n-o să-l taie. Apoi mama l-a dus pe Guguţă la fri- 
zer, i-a cumpărat de ziua lui un covrig, cu mac şi o pereche de 
pantaloni. 

Dintr-un autobuz de pasageri, care ţinea drumul spre Trei 
lezi, Guguţă era cel mai de seamă om: ducea copiilor o taină!... 

Acasă, îmbracă pantalonii cei noi şi sună din corn. 

Au prins a se deschide portiţele şi s-au strâns degrabă toți 
prietenii lui de pe uliţă. Cum veneau aşa veneau: unii călări pe 
nuiele şi cu părul zburlit a cavalerie, alţii cu binoclul în mână... 

Guguţă i-a dus în fundul curţii şi a rugat-o pe mama să stea 
de pază la portiţă, nu cumva să se strecoare vreun spion. Apoi 
s-a urcat într-un copac plin cu steaguri: 

— Băieți, a zis cel din copac, acum o să aflaţi o taină! 

- O taină?! au căscat copiii o gură cât căciula lui Guguţă. 

— Voi îl ştiţi pe cocoşul meu cel porumbac? 

— Îl știm! Şi el ne știe pe noi]... 

— De azi înainte, cocoşul o să călătorească pe Marea Neagră 
şi o să trezească în fiecare dimineaţă corăbiile Țării! 

- Ura-a! striga ceata lui Guguţă și, în clipa aceea, el a ajuns 
comandant. 

Când a venit seara și s-au întors pe la casele lor, încă multă 
vreme n-au putut adormi — se tot gândeau băieții: ce noroc a 
avut pe lumea asta porumbacul lui Guguţă!... 


e la o vreme, Guguţă umblă prin 
& D sat pe la băieţii mai mari şi ca- 

ută cărţi de cele cu care te duci 
la şcoală. Până la urmă, s-a ales cu patru 
cărţi de citire şi una de... astronomie. 

S-a culcat devreme, dar nu pu- 
tea adormi: lătra câinele. Dacă îi fură 
Moş Ene ghiozdanul în noaptea asta? 
Guguţă a ieşit afară şi l-a dezlegat pe 
Tarzan. 

Dimineaţa a găsit ghiozdanul la lo- 
cul său. 

Câinele s-a luptat toată noaptea cu 
Moş Ene și acum dormea dus. 

Guguţă și-a spălat amândouă ure- 
chile. Apoi a îmbrăcat costumul cel 
nou, a rupt din grădină o floare şi un- 
doi, un-doi, cu ghiozdanul în spate, 
hai la şcoală!... 

— Dacă ai o carte, umbli în clasa în- 
tâi, dacă ai două — într-a doua, îşi face 
socoteala pe drum Guguţă. E-he-he, 
pe câți i-am întrecut eu! 

BANCA LUI Când să intre în şcoală, băiatul dă ochii 
GUGUTĂ cu directorul. 
i; — Guguţă? se miră directorul. Ai ve- 
nit la şcoală? Păi, ești cât ghiozdanul, bre! 
Câţi ani ai? 
— Dar câţi vă trebuie? 
- Ei, dacă ai venit, râde pe sub mustăţi 
omul, îţi ajung anii ca să mănânci harbuji 
la lotul şcolii! 


Guguţă mai că n-a intrat în pământ de ruşine, că era acolo 
un sat întreg de copii. 

Unde s-a mai aflat una ca asta?! Directorul n-are o carte în 
mână şi e mai mare pe toată şcoala, dar Guguţă, cu un ghioz- 
dan plin, nu e bun decât să mănânce ia, acolo, nişte harbuji?! 

— Îi arăt eu! se întoarce Guguţă valvârtej acasă. 

A auzit directorul că Guguţă e supărat foc şi a venit la el să 
se împace. A adus vorba omul şi pe colo, şi pe dincolo, dar bă- 
iatul nu se îndupleca şi gata! Atunci directorul... unde scoate 
un clopoțel din buzunar: 

— Îţi dau voie să suni la pauză din clopoţelul ăsta! 

— Nu mă împac. 

— Ştii ce? Când va fi serbare, neapărat să vii şi tu. Vrei să 
spui o poezie pe scena şcolii? 

— Nu. 

Cum a venit directorul, aşa a și plecat, cu clopoţelul în bu- 
zunar! 

Guguţă l-a căutat pe taică-său, care nu-și vedea capul de 
treburi. 

— Tată, fă-mi o şcoală în curte! 

Tata se scarpină la tâmplă: 

— O şcoală, a? N-am director, că aş face-o eu... 

— Atunci fă-mi o bancă! nu se lăsă Guguţă. La o bancă tot 
trebuie director? 

— O bancă? se luminează tata. O fac! Şi-apoi, cine va fi di- 
rector, vom mai vedea noi... 

N-a trecut nici o săptămână şi iată că intră în curte mește- 
rul cu o bancă nouă-nouţă. 

Au pus-o în grădină... 

Cum auzea clopoţelul școlii, Guguţă îşi lua pălăria de pe cap, 
se așeza în bancă și își făcea lecţiile. Când prindea cu urechea: 
„Un-doi, stângul!”, ieşea din bancă şi mergea cu pas cadenţat 
încolo şi-ncoace. Dacă școala cânta, Guguţă bătea toba în tact... 

Sătenii, de, se bucurau: degrabă o să mai iasă 


zil 
i 


un om învățat din satul Trei le 


Copiii vecinilor se zgâiau prin gard: cât n-ar fi dat să stea şi 
ei în banca asta! Şi numai ce aud într-o zi, din gura lui Guguţă, 
că dacă au haine noi şi cărţi, pot veni câte unul la școala lui. 

Vestea despre banca lui Guguţă s-a dus din uliţă în uliţă. 
Sătenii, de, se bucurau: degrabă, o să mai iasă un om învăţat 
din satul Trei lezi! Cine trecea pe drum numaidecât întorcea 
capul să-i vadă banca, ba unii îndrăzneau de intrau chiar în 
grădină şi cereau voie să se aşeze lângă el. 

Într-o zi, pe când Guguţă era la lecţie, numai — iată - şi di- 
rectorul deschide portiţa: 

— Guguţă, mă laşi să stau şi eu un pic în banca ta? 

- A-a, Dumneavoastră sunteţi? se scoală în picioare băie- 
țelul. Vă dau voie, cum să nu, s-a înveselit el, dar mai întâi, 
poftim, mâncaţi un măr din grădina noastră! 


w 
A 


um îl vede mai fără griji, Guguță 
se dă pe lângă taic 

— Tată, când vor rămâne doar 
de minute în ceasul tău şi-i vrea 
să scapi de el, să mi-l dai mie să-l arunc. 

Tata îl mângâie pe cap şi Guguţă se 
bucură: aşa o să fie! 

Trece o zi, trece o săptămâ- 
nă — tata nu-i dă ceasul. O fi încă 
plin cu minute, dar o să vină și 
vremea aceea. Guguţă însă nu 
mai are răbdare, îşi pune o cu- 
reluşă la mână şi se tot bagă în 
ochii tatei: 

— Să-ţi spun ce oră e? se uită 
el la cureluşă. 

Tata îşi caută de treabă, da 
bunicul ridică ochii la soare. 
CEASUL — Ce faci, bunicule? . 

— Potrivesc cât e vremea, Guguță. 

— Acesta e ceasul tău? 

— Păi, altul nici nu-mi trebuie!... 

Guguţă îl compară cu al tatei şi găseş- 
te că ceasul bunicului e mai bun. Să tragi 
un ciocan în ceasul tatei, nu rămâne un 
minut în el; în ceasul bunicului au bătut 
cu tunul la război şi tot nu s-a stricat — 
luminează şi încălzeşte! Apoi, la ceasul 
ăsta se pricep şi păsările şi caii. Umblă şi 
umblă, nici ceasornicar nu-ţi trebuie! 

Într-atât i-a plăcut ceasul lui bunicu- 
său, că Guguţă a aruncat cureluşa cât 
colo. 

— Dar eu știu de unde ia ceasul tău minutele! 


Într-o seară însă, pe când ceasul de pe cer era dus la culcare, 
Guguţă l-a mai întrebat o dată pe tata de mai sunt minute în 
ceasul lui şi dacă nu-i trebuie un băiat ca să i-l arunce. În loc de 
răspuns, tata a dat mâneca într-o parte şi a spus cât e ora fix. 

— Dar eu ştiu de unde ia ceasul tău minutele, nu se lăsă bătut 
Guguţă. 

— De unde? prinde interes tata. 

— Păi, din ceasul bunicului, de acolo le ia. Ceasul de pe cer e 
mai mare peste toate ceasurile! 

— Bravo! îl cuprinde tata. Să ştii că-ţi dau ceasul! şi-l scoate 
de sub mânecă. 

Lui Guguţă îi părea grozav de rău că şi-a aruncat curelușa... 
S-a dus tot o fugă s-o caute. N-a vrut să pună însă ceasul sub 
mânecă. Până hăt târziu a stat cu el la ureche: dacă i se termină 
minutele noaptea? 

A doua zi, dis-de-dimineaţă, Guguţă umbla din casă în casă 
cu ceasul în palmă. Aici bătea la uşă, acolo striga la poartă. Pe 
unii îi găsea cu perna sub cap, pe alţii foindu-se prin ogradă ori 
scoțând apă la fântână. Așa a aflat tot satul cât e ora înainte de 
a răsări Ceasul cel Mare al bunicului. 


-D 


nde tremură norii de frig, acolo 

e țara Moşi Crăciunilor, aşa cre- 

de Guguţă. De acolo vine iarna. 

Soare n-au, că soarele e la noi. Au pe cer 
numai o bucată de lună și câteva stele. 

În ţara aceea sunt Moşi Cră- 

ciuni de care vrei — şi bătrâni, 

şi tineri, şi băieţei de Moşi Cră- 


N a 5 ciuni! 
Rd. E Mama lor e Mătuşa lar- 
Fa f AS nă. Ştii cum îi aduce pe lume? 
pg 7 „e Aşază de cu seară în leagăn o 
i D sa firimitură de pâine şi pune pes- 


te ea o căciulă. Mătușa Iarnă nu 
doarme în noaptea aceea. Tot 
leagănă firimitura şi-i cântă: 
Iată ne apucă zorii, 
Hai, deschide ochișorii! 
Mai e încă până la ziuă, când 
căciula prinde a se mișca, apoi 
se ridi-i-că în sus, da' Mătușa 
Iarnă își scutură somnul din 
genele albe şi se apleacă peste 
leagăn: 
POVESTEA — Uite-l! se bucură ea când vede acolo 
LUI GUGUTĂ un Moş Crăciun mititel. SRR 
? — Bună dimineața, mamă! îşi scoate 
CU MOŞII puiul cel de Moş Crăciun căciula. 
CRAĂCIUNI Mama îl ţine în casă trei zile şi îl hră- 
neşte numai cu fulgi, până îi cresc sub nas 
mustăţi și barbă albă. Apoi îi dă drumul 
pe afară să se facă mare și scoate alt pui!... 

Băieţeii de Moşi Crăciuni aleargă prin omăt, se dau cu săni- 
uţa şi zvârl cu căciulile în urșii cei albi. 

Dimineaţa se duc toţi la şcoală, călare pe pui de cerb. La 
şcoală învaţă toate limbile și află unde duc drumurile. Ei n-au 
tablă — scriu pe un troian de zăpadă. 

Moşi Crăciunii cei bătrâni lucrează la fabrica de jucării. Fa- 
brica lor n-are acoperiş, să nu le fie prea cald, zice Guguţă. 

Aproape de Anul Nou, când pe-acolo zăpada e aşa de mare 
că abia poţi ieşi din casă, Moşi Crăciunii încarcă jucăriile în 
desagi şi încalecă pe cerbi. Cerbii îşi croiesc drum prin pădu- 
re cu coarnele. Stelele le arată calea și Luna îi păzeşte de sus. 
Moşi Crăciunii nu se tem de nimeni, că lupii sunt câinii lor! 

Merg, merg prin pădure, până ajung la o fermă de cai albi 
cu ochi mari-mari, care văd drumul şi noaptea. 

Aici lasă cerbii, înhamă caii albi la sănii şi-i mână cu barba 
— unii la răsărit, alţii la apus ori la miazăzi, prin sate şi orașe, 
să le ducă daruri la copii. 

După ce împrăștie în lume bucuria Crăciunului, îşi deşartă 
desagii și învaţă de la cei mici cântece şi poezii cât să le ajungă 
şi de Anul Nou, Moşi Crăciunii se întorc iar în ţara lor, unde 
tremură norii de frig, că au pe cer numai o bucată de Lună şi 
câteva stele. 

Acolo prind a meşteri alte jucării şi scriu pe troiene numele 
copiilor care îi aşteaptă să vină la anul... 

ând a rămas până la Anul Nou doar 
ki un mâine şi un poi-mâine, s-a auzit 
i afară scârțâit de omăt şi... un brăduț 
a intrat înaintea tatei în casă! O zvârlugă de 
fată, răsărind în preajmă, a prins a-i cânta: 
O, ai trecut peste prag, 
Bradule verde şi drag! 


Cum au simţit că Bradul e în 
casă, tot felul de păsăruici, ve- 
veriţe cu nuci în gură, fluturi cu 
căpşune în spate s-au urcat sus, în 
ramurile lui. Bătrân cum era și cu 
desaga pe umăr, Moş Crăciun s-a 
oprit la poalele Bradului, unde îl 
aştepta Alba-ca-Zăpada. 

Apoi s-au aprins luminiţele şi 
Pomul de Iarnă, cu toți oaspeții 
săi, era gata de Anul Nou. Dar 
Anul Nou nu vine aşa!... Lui îi 
place să audă pe la case zurgălăi și 
strigăte: „Hăi, hăăii!”. 

În seara de Ajun, iaca, mama 
NOAPTEA DE Scoate prăjiturile din cuptor, iar Doinița 

ANUL NOU °° cuibărit la fereastră. Şi Pomul de Iar- 

nă ascultă cu toate urechile oaspeților săi. 
Devale, undeva în sat, răsună zurgălăii. 

„Anul Nou trebuie să fie pe aproape, işi 
zise copila. Unde va auzi zurgălăi, acolo 
are să se ducă... De-ar veni măcar Guguță 
cu uratul”. 

Pe cărare însă nu se arăta nimeni. S-a 
posomorât Doiniţa şi Bradul a clipit din 

luminiţe. „Dacă tata şi-a făcut casa în pădure... Prin sat Gugu- 
tă nu se teme, că sunt câini, dar aici mai ştii ce jivină îţi sare 
în spate?!” 

La miezul nopţii au sărutat-o mama, tata, unchiul, i-au pus 
darul în braţe şi i-au dat de grijă să crească mare. Au sărutat-o, 
însă n-au strigat: „Hăi, hăi!”, n-au sunat din zurgălăi! Şi copila 
s-a dus iar la geam: „Dacă tata a făcut casa în pădure...” 

Făr zăbavă a venit Moş Ene şi a luat-o de la fereastră. Când 
i-a închis moşul ochii, în urma lui — trop-trop! — au sosit şi 
urătorii. Era şi Guguţă printre ei. Aveau niște clopote cât că- 
ciulile, iar coada buhaiului era mai-mai cât Guguţă de lungă. 

— Hei, moș pădurar, primeşti urătorii? s-a auzit vocea lui 
Guguţă. 

— Primim! s-a înviorat stăpânul casei. 

Şi, când s-au pus băieţii pe urat, zăngăneau ferestrele şi se 
cutremura casa, nu alta: 


Mâine anul se-nnoiește, 
Plugușorul se pornește 

Și începe a ura, 

Pe la case-a colinda... 
Strângeți roata, măi flăcăi, 
Și sunați din zurgălăi, 
Hăi, hăăăi! 

Doiniţa sărea în sus de bucurie, de și-a pălit de câteva ori 
capul de tocul ferestrei, dar nu avea când s-o doară. Acum 
nu-i părea rău că tata și-a făcut casa în pădure. 

— Sculaţi, că-i Anul Nou! a trezit pădurarul vietăţile din Po- 
mul de Iarnă. 

Afară a început a ninge. Auzind de sus zurgălăii, veneau fulgi 
câtă frunză, câtă iarbă, să asculte urătura. lată, omătul din pă- 
dure e până la genunchii băieţilor, dar ei nu se dau duşi. Omătul 
a crescut până la brâu, urătorii însă erau tot la fereastră! A prins 

— Hei, moș pădurar, primeşti urătorii? 


a ninge cu fulgi cât mănuşile Doiniţei şi zăpada a îngropat 
băieţii până la subsuori, dar ei cum fluturau așa fluturau din 
clopoţei!... 

Dacă a văzut Doiniţa că zăpada a ajuns la bărbia urătorilor, 
iar lui Guguţă i se vede numai vârful căciulii, a îmbrăcat în 
fugă paltonul, a pus mâna pe lopată şi i-a scos din zăpadă. 

Au urat băieţii toată noaptea. Fiica pădurarului a rămas 
cu dânşii afară, să strige „Hăi, hăăi!”, iar în locul ei, la fe- 
reastră, şedeau tata, mama, unchiul şi Pomul de Iarnă cu toţi 
musafirii săi. 

Dimineaţa, cum s-a trezit, Doiniţa a alergat la geam. Din 
toate părțile o semănau musafirii dalbi. Iar un fulg, legănân- 
du-se, îi cânta: 

Hei, Doiniţă, soră-mea, 
Nu suntem de ici-colea, 
Coborâm de pe o Stea! 
Uite câți semănători 

Ti-au venit la sărbători! 


Și au semănat fulgii cerdacul, casa, curtea, pădurea, până 
au înălbit totul în jur. Era dimineața Anului Nou! 

Și a ieşit fiica pădurarului cu o poală de nuci şi prăjituri să le 
împartă semănătorilor, dar fulgii nu aveau buzunare şi... n-au 
luat nimic. Au mulțumit însă Doiniţei, au fluturat din căciu- 
lile dalbe și s-au dus pe la alte case, că-s atât de multe în satul 
de sub pădure... 


uguţă a mai trebăluit pe afară, 
apoi şi-a adus aminte că e dator 
lui văru-său cu un leu. 

— Mâine e Anul Nou şi poate că oame- 
nii n-au un ban în casă. la să mă reped 
până la văru-meu!... 

Mama nu era acasă. Guguţă a 
cusut leul în căptuşeala căciulii, 
să nu-l prade hoţii pe drum, ba 
şi-a luat şi pistolul: las” să-ncerce! 
După ce a pus fotografia mamei 
în sân, şi-a ridicat gulerul la pal- 
ton şi a pornit-o spre satul vecin, 
unde trăia vărul său. 

Pe drum îl ajungea din urmă 
ba o sănie din Trei lezi, ba un au- 
tomobil şi numaidecât se opreau 
în dreptul lui. Or fi simţit oame- 
nii că băieţelul are bani?! 

— Mă duc pe jos, le răspundea 
Guguţă. Nu de alta, dar vreau să 

DATORIA încerc ciubotele, că-s noi. 
LUI GUGUTĂ Când s-a văzut la podul de peste Răut 
i şi satul a rămas în urmă, i s-a făcut dor de 
mama. Băiețelul a scos fotografia ei: 

— Sărmana mamă!... - o căina Guguţă. 

A suflat apoi în mâini și hai mai depar- 
te! Omătul nu avea ce face şi scârţâia sub 
picioare. L-a mai ajuns un camion: 

- Hai, urcă-te în cabină! îl îndeamnă 
șoferul. 

— Nu vezi că dealul e mare? E greu pen- 
tru maşină, o să vin înapoi cu mata! 

În satul lui văru-său, copiii de acum umblau cu uratul. Gu- 
gută şi-a dat căciula pe ceafă: 

= Oare să-mi cumpăr de leul ăsta o talangă şi să ajung la 
vărul meu cu o prăjină de colaci pe umăr? 

Dintr-o curte au ieşit un băieţel şi o fetiță. De mititei ce 
erau, au pus clopoţelul pe un băț şi-l duceau amândoi. 

= Ce să mă pun eu cu dânşii, şi-a coborât Guguţă căciula pe 
frunte. Alde mine umblă cu uratul noaptea! 

Clopoţelul lor însă a prinsa suna şi Guguţă s-a oprit. Urătorii 
credeau că omuleţul de sub căciulă o să-i roage să-l primească 
în ceata lor, dar Guguţă numai ce le spune: 

= Ştiţi ce? Uraţi-mă pe mine! 

Cei doi au căscat gurile: nu se aşteptau la una ca asta. 

— Aici, în drum? s-a dezmeticit băieţelul. 

— Aici, că eu sunt din alt sat. 

— Noi în drum nu urăm, a răspuns băieţelul şi a dat să se 
pornească, dar fetița, mai isteaţă, s-a uitat în jur şi a spus: 

— Apoi mata, nene, intră în curtea asta şi o să te urăm. 

Din trei paşi, Guguţă a fost în curtea aceea. 

— Cu voie să vă urăm? a pocnit băieţelul din bici. 

— Cu voie, cum să nu! a dat Guguţă din cap şi fetița a înce- 
put urătura. 

Şi cum sta așa, în faţa lor, lui Guguţă îi părea că el, nu bădi- 
ca Traian, a încălecat pe un cal bălan cu şaua de aur şi frâul de 
mătasă cât vița de groasă. 

Apoi tot el s-a dus la arat, la semănat şi al lui era grâul acela, 
care a crescut în pai cât trestia, în spic cât vrabia, că altfel fetița 
nici nu-i spunea la urmă: 


Scoate colăcelul 

Că îngheaţă băieţelul! 
Hăi, hăi, 

La anul şi la mulţi ani! 

Ştiji ce? unde le spune Guguţă: Uraţi-mă pe mine! 


— Bu-ună urătură! i-a lăudat Guguţă, apoi i-a întrebat cine 
strânge banii. 

— Eu, a scos băieţelul pieptul înainte şi s-au ales cu leul acela, 
În loc de colac, le-a lăsat pistolul, că nu mai avea nevoie de el. 

Da băieţelul și fetița erau bucuroşi nevoie mare. Guguţă le-a 
spus să vină şi la anul cu uratul. 

La văru-său nu mai avea cu ce să se ducă: o să-i întoarcă da- 
toria altădată. 

Însera, mama prinse a-l căuta prin Trei Tezi cu lumânarea, 
da’ Guguţă — scârţ-scârţ! — ieşea din alt sat... Pe drum, înapoi, 
nu l-a ajuns nici o mașină. Rămăseseră toate să aștepte Anul 
Nou pe la casele oamenilor... 


ama i-a dat lui Guguţă gradul 

de căpitan, da tata îl socotea ia, 

acolo, un pui de om. Dimineaţa 
îi trăgea perdelele să doarmă, iar seara îi 
aducea pâine, cică, de la iepuri. 

Mănâncă Guguţă azi pâine de la ie- 
puri, mănâncă mâine, până ce, într-o 
noapte, își leagă mâna de 
piciorul tatei şi diminea- 
ţa sare din pat odată cu 
dânsul. 

Şi-a pus de-ale gurii 
în coșuleţ, dar tata l-a 
luat numai până la poar- 
tă. Ce să caute unul ca 
Guguţă în câmp? 

Băiatul însă ia seama 
că însuși taică-său, de- 
părtându-se de casă, se 
face tot mai mic. 

A alergat în sat. Da, 
aşa se întâmpla cu toţi 
MĂRIA SA  0camenii din Trei lezi. Pe la marginea sa- 

GUGUTĂ tului erau cât surioara lui, apoi cât papucii 

? ei, pe urmă cât un fir de mac. 

Da Guguţă? E-he, acum Guguţă, pe 
lângă ei, părea un uriaş! Aşa a ajuns el... 
mai marele Împărăției Trei lezi! 

Băieții din sat, cum au aflat vestea, au 
alergat la Guguţă cu tot felul de treburi. 

— Măria Ta, ne plouă în casă şi tata 
n-are cu ce s-o acopere! 


Astfel ajung 


e el mai marele în Împărăția Trei Tezi! 


— Am să rog norii să nu 

— Măria Ta, scade a 

— Măria Ta... 
ajute?! 


plouă peste casa voastră. 
pa în Răut, nu avem unde ne scălda! 
» aude din toate părţile. Guguţă, cum să nu-i 


Când îşi pune treburile la cale, i se aduce un mânz la poar- 
tă. Il încalecă îndată şi porneşte prin împărăție. 

— Măria Ta, am pierdut o rățuşcă, îi iese în cale, plângând, 
un copilaş. 

Guguţă fluieră de trei ori şi... apar trei cavaleriști fără cai. 

— Vedeţi ce-i cu rața omului! Căutaţi-o în râpă! 

Da mânzul, fudul, nu ştia cum să-i spună: 

— Măria Ta, măcar pune-ţi, colea, o sabie la şold și... cată de 
vezi unde ţi-i straja! 

Din hogeagul unei case ieşea fum. Văzând în prag, o fetiță 
cu şorț la brâu, Guguţă opreşte mânzul: 

— Ce umbli cu focul? îi arată el la hogeag. 

— Măria Ta, zice fetiţa, trebuie să fac demâncare pentru pă- 
rinţi că, iată, soarele-i sus și câmpul e cine ştie unde!... 

— Spune-le că Măria Sa Guguţă le dorește poftă bună. 

— Mulţumesc, Măria Ta. 

Pe alt drum, lângă fântână, Guguţă dă de un băieţel cu că- 
ciulă și încotoșmănat într-un cogeamite cojoc, în plină vară. 

— Măria Ta, își scoate băieţelul căciula, am auzit că din fân- 
tână se văd stelele ziua în amiaza mare. Vreau să le văd. Mă 
laşi să cobor în fântână? 

- Pune-ţi, Vasile, căciula pe cap, rabdă până deseară şi ai să 
vezi stelele cât vrei!... 

Cavaleriștii au găsit rățuşca şi au trecut de la un capăt de sat 
la celălalt cu portretul lui Guguţă în băț. 

La curte, îl aștepta un cavalerist cu o puşcă de soc: 

— Măria Ta, cu pușcă de asta nu mai intrăm noi în Europa! 

— Da-a, a prins a alunga Guguţă o albină ce voia să-i dea ac. 

Pe la chindie, Măria Sa a plecat în lania E e de 
fluturi. Aleargă după unul, aleargă după a ; a ie ăria în 
mână, dar fluturii îl duceau de nas. SA rulare să aa 
cher, ca să ajungă la curte, s-a băgat de bun Pălăria 
Măriei Sale. i . 

ri MIA a mai avut Guguţă în ziulica aceea. Către sea. 
ră, Măria Sa, obosit de-a binelea, a ieşit la marginea satului 
Trei lezi. | 

Oamenii se întorceau din câmp pe toate drumurile. 

Întâi erau cât nişte spice, pe urmă cât ştiuleții de porumb, 
apoi cât floarea-soarelui, iar Măria Sa Guguţă, pe lângă ei, se 
făcea tot mai mic. Atât de mic, încât, până la urmă, l-au luat 
oamenii de mână şi l-au dus acasă. 

COVRIGII LUI 
ION 
CREANGĂ 


unicul are numai două clase. Face 
ce face şi se aşază şi el în banca lui 
Guguţă. 

— Bună treabă când vine şcoala aca- 
să, zice bunicul. Când eram ca tine, 
şapte sate umblau la o şcoală! 

— Şi te ducea tatăl tău călare 
până la şcoală, aşa-i? 

— Mă ducea uneori, dar mai 
mult umblam pe jos. Trei pe- 
rechi de papuci am rupt până 
am învăţat literele. 

— Tu ai umblat la școală cu 
Ion Creangă, bunicule. 

— Creangă-i mult mai mare 
de ani. Atunci când umblam 
eu într-a-ntâia, el era învățător 
în târgul Ieșilor. Hăt încoace a 
trecut un şcolar de-al lui prin 
satul nostru. Era de seama mea. L-am 
tras de limbă și omul ne-a spus cum l-a 
învăţat lon Creangă a citi. Numai lui 
Creangă putea să-i vină în cap una ca 
asta! Ia ascultă: 

Când era învăţător, Ion Creangă 
venea la școală cu o cutie de carton sub- 
suoară. Copiii ştiau ce e în cutia aceea. 

La lecţie, Creangă făcea ce făcea şi, 
iată, unde nu scotea de acolo prăjituri 
în formă de litere, unse cu zahăr topit! 
Una câte una, anina literele pe tablă şi 
alcătuia astfel cuvinte. 

Apoi chema un elev în faţa clasei: 

— Așa-s de gustoși covrigii lui Creangă, că nu te mai saturi de ei! 


sa să a Spui, măi ţică, ce scrie pe tablă? îl întreba Creangă. 
„Dacă e evul deslușea cuvântul, îi dădea voie să mănânce 
litera pe care şi-o alegea. Când cel din clasa întâi îşi lingea bu- 
zele, Creangă - de colo: 


Ba Ei, acum fă bine şi citeşte ce e scris pe tablă, ținând minte 
litera pe care ai mâncat-o! 

| Grozav de gustoase mai erau literele acelea şi băieţii, pof- 
ticioşi cum erau, nu-şi dădeau rând la tablă. Şi era sărac Ion 
Creangă, de i-a mers vestea, dar în toată seara cocea prăjituri 
pentru copii. 

— Ta-are aş mânca şi eu o literă de aceea, bunicule! 

Ea Apoi, să cauţi prin casă. Îmi pare că, pe undeva, trebuie să 
he vreun covrig de-al lui Creangă, a zâmbit bunicul. 

Guguţă a cotrobăit în dulapul de la străbunici, s-a uitat pe 
după fotografiile care atârnau pe pereți, s-a iţit prin toate un- 
gherele, a scos busuiocul de după grindă — nici urmă de covrig: 
l-or fi ros şoarecii de atunci! 

— L-ai găsit, Guguţă? îl intreabă a doua zi bunicul. 

— Nu-i nicăieri... 

Bunicul îl ia de mână, îl duce în casă şi-i arată o carte: 

— lată, Guguţă, aici sunt numai covrigi din cuptorul lui 
Creangă! Așa-s de gustoși, că nu te mai saturi de ei! Ia ascultă... 
Şi bunicul îi spune istoria ceea a lui Ion Creangă, cu cizmarul 
care tot cosea o ciubotă şi n-o mai isprăvea, fiindcă a uitat să 
facă nod la aţă!... 

Guguţă e numai urechi, apoi ascunde cartea în sân bucuros: 

— Nu-i drept că ai două clase, bunicule. Tu ai optzeci de 
clase! 


ziua b . n 
tr i-a dăruit o cămaşă, tata nişte |} 
â Papuci de casă, surioara — un bu. 


TOIAGUL 
BUNICULUI 


unicului. Mama lui Gu- 


chet de liliac, iar Guguţă — un toiag, 


Florile — bunicul le-a pusîn vază, 
cămaşa — în dulap, papucii - sub î 
pat, iar pe Guguţă l-a strâns în bra- i 


te şi i-a lăudat toiagul în fel şi chip. 
Până şi la masă bunicul a pus toia- 
gul lângă dânsul. Tata nu ştia cum 
să aducă vorba despre papucii de 
casă şi-l întreba pe bunic dacă nu-l 
ia răceala de la picioare; dar buni- 
cul le tot arăta toiagul şi s-a așezat 
la masă faţă în faţă cu Guguţă. 


adormi. Dacă îi place aşa de mult 

toiagul, garantat că bunicul nu se 

mai culcă în noaptea asta: o să um- 

ble cu toiagul pe afară şi, până în 

zori, o să-i roadă capătul! 
Dis-de-dimineaţă, Guguţă a găsit un 
inel de fier şi... fuga spre casa bunicului. 

Pe drum, întreba oamenii dacă n-au 
văzut un bunic cu toiag. Care clătina din 
cap, care strângea din umeri. Inima lui 
Guguţă se făcea tot mai mică: oare nu i-a 
luat cineva toiagul?! 

Când colo, bunicul de-abia se trezise 
şi umbla prin casă în cămaşa de la mama 
şi papucii de la tata. Toiagul sta după uşă. 
„S-0 fi gândit bunicul că am să aduc un 
inel: iată, nici nu l-a atins de pământ!” 

În seara aceea, băieţelul nu putea ` 

- Tu ești toiagul meu, Guguţă! i-a pus mâna pe umăr bunicul 


îmi pare că ţi s-au terminat chibriturile, zice 
~ Bunicule, îmi pie icul se va duce la prăvălie și el o să 


Guguţă, cu gândul că bun be prea greu ĉu inelul de fier 


încerce toiagul. Nu cumva să e E S chibrituri 
Bunicul însă l-a trimis pe Guguț 


i ă, 
A doua zi, Guguţă a adus un inel de gume a 
— Bine că ai venit, se bucură bunicul, azi fa i i à. 
Şi l-a luat pe Guguță tocmai în Hârtop, unde er imaşul 
prima dată vedea cum 


i. Băi ca titirez: 
entru oi. Băieţelul umbla ca un til 3 a i 
à face o stână. Şi el ținea parii, şi el căra scânduri... Strunga 


au potrivit-o după Guguță, că oile erau la păscut. La urmă, 
ciobanul i-a ospătat cu caş proaspăt. | 

A trecut vara... Cămaşa de la mama s-a decolorat, papucii 
de la tata s-au rupt... Toiagul însă stătea tot acolo, după ușă. 

Într-o miercuri, bunicul l-a luat pe Guguţă la iarmaroc. Nu 
avea nimica de vânzare: umbla mai mult aşa, cu văzutul. Ba 
întâlnea un cunoscut, ba altul şi doar punea ţara la cale. Ca să 
aibă și nepotul ce face, i-a cumpărat o înghețată. 

Cum a prins la putere, băieţelul l-a și apucat strâns de mână: 
nu cumva bunicul să se rătăcească într-atâta lume. Când se în- 
torceau de la iarmaroc, Guguţă şi-a luat inima în dinţi: 

— Bunicule, îi spune, atâta ai lăudat atunci toiagul şi, iaca, îl 
ţii după uşă... 

= Cum așa, îl țin după ușă? i-a pus el mâna pe umăr. Tu eşti 
toiagul bunicului, Guguţă! 


-; 
SÈ 


SCRÂNCIOBUL 
LUI 
GUGUȚĂ 


ult a umblat Guguţă să-și facă 

un scrânciob. Întâi voia să-l 

pună între doi stâlpi de telefon, 
dar firul era prea subţire. S-a mai rupe 
cumva şi or curge toate vorbele oameni- 
lor taman în ograda lui Guguţă! 

Veneau copiii să se dea în scrânciob şi 
lui Guguţă îi crăpa obrazul de rușine. Tata 
nu avea timp să-i bată doi pari în pământ, 
dar nici băiatul nu mai poate aștepta, că... 
cine se dă la bătrâneţe în scrânciob? 

De la o vreme însă, nici nu mai po- 
menea de scrânciob. Ai casei credeau că 
Guguţă s-o fi luat cu altele. 

Într-o după-amiază, mama îl caută, 
mama îl strigă, dar băiatul... parcă in- 
trase în pământ! Tata a luat căldările și 
hai să ude roşiile. Când a isprăvit, hop și 
Guguţă. 

— Unde umbli? îi cere mama socoteală. 

— Am udat cu tata grădina. 

Tata se uită mirat la mâini: el duce 
amândouă căldările. Şi unde întoarce doi 
ochi cu sprâncene cu tot spre Guguţă: 

— Măi, tu nu cumva...? 

Sâmbătă, pe seară, Guguţă iar dispare. 
Mama îl caută, ia-l de unde nu-i! Vecina 
îşi uda florile. 

— Nu l-ai văzut, cumătră Anică? 

Cumătra ridică din umeri. 

S-a mai aplecat de câteva ori cumpăna 
fântânii și, când a intrat vecina în casă, iată 
că apare şi Guguţă. Mama îl ia la rost. 

În coșul de 


la coada cumpenei parcă ar sta nu știu cine... 


— Am udat florile cu tanti Anica, arată Guguţă spre casa 
vecinei. 

— Las” că vine taică-tău deseară! 

Seara, când s-a întors cu căruţa, tata a oprit caii la fântână 
să-i adape. Da mama îi iese înainte să i se plângă. Parcă venea 
şi Guguţă în urmă, dar, când se uită, băiatul nu-i. Abia când 
s-a pornit căruţa, iată, răsare și Guguţă din întuneric. 

- Zi ce ai de zis, a desfăcut mâinile mama. 

— Am adăpat caii cu tata! 

Mama şi tata s-au uitat unul la altul... 

A doua zi, mama avea de gând să ude castraveții și apoi să-l 
ducă pe Guguţă la doctor. 

Cară mama o căldare de apă, mai cară una şi deodată ză- 
reşte nişte pietre sub zidul de lângă fântână. Ridică ochii. În 
coşul de la coada cumpenei parcă ar sta nu ştiu cine! Când se 
dă mai aproape, Guguţă al ei scoate capul. 

— Acolo îmi erai? Coboară-te, că mă urc eu la tine! 

— Nu, că am de udat castraveţii. 

Tata i-a făcut până în seară un scrânciob, dar se dădeau în 
el mai mult prietenii lui Guguţă. Mai caută un scrânciob care 
să te ridice atât de sus precum cel de la cumpăna fântânii! 


Sl 

COSAŞUL 

Guguţă? l-a întrebat 


„i uitat gresia“ d, 

„ai bd ieșeau pe Lai e He, gre- 

De ce nu-i dă coasa! Când merge 

i drum, ai ce vedea, dar cine 
duce ulciorul şi gresia? 

4 e mai mic chiar şi decât 


sial.. 

un om cu coasa pe 
se uită la acela care 
I se părea atunci € 

n mână! | 
Guguţă venea din 


de drum, 
parcă era cineva nevă- 


-] trăgea de-o aţă. 

Au luat apă de la o fântână din 
marginea satului Trei Iezi. 

Când au ajuns în luncă, tata 
s-a încins cu un brâu şi a prins 
a cosi. Din iarbă săreau înain- 
lea coasei cârduri de calul-popii, 
zburau buburuze, fluturi şi alte 
gâze speriate. Cântecul coasei ba 
se depărta, ba se apropia. 

Uneori tata îi făcea semn şi bă- 
iatul venea tot o fugă cu ulciorul 
şi gresia. De fiecare dată credea că 
tata a ostenit și, uite, o să-i dea coasa, să scoată 
el brazda la capăt. 

Tata însă muia gresia în apa din ulcior, as- 
cuţea coasa în tihnă, văzându-şi de treabă, da 
Guguţă rămânea cu buza friptă. 

Când ducea gresia prin sat, treacă-mear- 
gă: lumea putea să creadă că, de fapt, Guguţă 
coseşte, iar tata îi ajută numai să ducă coasa la 
câmp. Dar aici? [l lua pe tata cu vorba, încerca 
să-l îmbuneze, da’ tot degeaba! 

Ă Chiar s-a bucurat când i-a intrat un spin 
în picior. Acum tata îl mângâia pe Guguţă, 


ulciorul dir 

Tata îşi căuta 
urmă de 
zut în câmp Şi 


* Cute 


aid ci a 0 -~ 


Tata, unde nu leapădă coasa, și fuga după iepure... 


scoţându-i spinul, dar să-i dea coasa, nici pomeneală! O pre- 
peliţă sfrrr! a zburat chiar de sub picioarele tatei. Cred că îşi 
avea cuibul pe aproape. 

La amiază, au căutat ce le-a pus mama bun de-ale gurii. 

Tata ca tata, dar Guguţă a mâncat zdravăn, ca să poată trage 
coasa. Apoi i-a făcut tatei umbră și l-a sfătuit să-şi mai tragă 
sufletul: cosaşii dorm la amiază. 

— Bună vorbă! l-a lăudat tata, dar, înainte de a se culca, a scos 
mânerul de la coasă. 

»Mai coseşte acum!”, a înghiţit găluşca Guguţă. De ciudă, s-a 
dus la izvor să-i aducă tatei un ulcior de apă rece. 

Când s-a întors, în mâinile tatei iar şuiera coasa. 

Las’ că are să vorbească cu bunicul: o să-i cumpere şi lui o 
coasă şi o să vină să cosească iarbă noaptea, pe lună. Să vedem 
ce-o mai zice tata dimineaţă... 

— Un iepure, măi! aude glasul tatei. 

Guguţă a rămas cu gura căscată: tata stârnise un pui de iepu- 
re şi unde nu leapădă coasa şi... dă-i iute drumul după dânsul. 
lepurele fuga, tata fuga, iepurele după dâmb, tata în urma lui. 

— Are să-l prindă, că tata are picioare lungi! a închis gura 
Guguţă şi a alergat la coasă. 

N-a uitat să scuipe în palme şi, când i-a făcut vânt, hop! A 
doua oară a mers mai bine. Pe urmă iar a înfipt-o în pământ. 

Când s-a întors tata, Guguţă cum trăgea așa trăgea coasa. A 
cosit nu unul, ci vreo zece fire de iarbă şi coasa a rămas întreagă! 

De acum încolo era în al nouălea cer: până a coborât soarele, a 
strâns un braţ de mierea-ursului, ochiul-boului, coada-mielului 
şi a cântat toate cântecele pe care le ştia. Seara, Guguţă mergea 
inainte cu ulciorul şi gresia, tata venea din urmă cu coasa. 

De întâlnea un copil pe drum, îndată îl ospăta cu ochiul-bo- 
ului, mierea-ursului şi coada-mielului. Cât despre iepure, n-a 
spus nimănui că era un pui şi tata n-a putut să-l prindă. 


LA MOARĂ 


oarele era la prânz, dar moara încă 
nu se pornise. Tușa Margareta a 
adăugat de trei ori apă în ceaun şi 
nenea Ion tot nu mai venea cu făina. A 
patra oară, n-a mai putut răbda: 
— Du-te, Irinică, şi-i spune morarului 
că am să iau lemne din gardul lui. 
Da’ morarul de colo: 
— Nu pot porni moara, dacă nu-i co- 
şul plin, îmi fărâm pietrele. 
Când a auzit însă că două femei îi 
scot nuiele din gard pentru foc, a lăsat 
moara descuiată şi a alergat cu capul 
gol să-şi păzească gardul. Fără gard, nu 
eşti gospodar în sat! 
A găsit în gard o gaură cât ar încă- 
pea omul în picioare. Morarul a intrat 
în gaură și gardul s-a făcut la loc. 
— Nu ies, oameni buni, din gard 
până nu aduceți nuielele înapoi. 
De adus, le-au adus femeile, dar nu pe 
acelea. Nu puteau să le scoată din cup- 
toraş, că aprindeau casa omului. Morarul 
însă nu le-a cunoscut şi a zis împăcat: 

— Asta-i altă vorbă. 

— Dar cum rămâne cu făina? i-au ce- 
rut socoteală oamenii. 

— Apoi, să vedem. Mai trebuie grăun- 
te. Trageți o fugă în sat şi daţi de ştire! 

— Păi, tu eşti morar. 

Morarul a îmbrăcat straiele cele pline 
de făină să-l recunoască lumea de depar- 
te, și a pornit-o prin sat. 


"sul a venit la izvor cu un stup sub. 
O căprioară i-a făcut loc să 
bea apă, apoi îl întreabă: l 
” Altceva ce mai faci, Moş Martin? 

— lată, arată la stup ascult radio, nu pot 
fără muzică. Cântă, ba mă şi hrăneşte! 

Căprioara a întins o ureche 
să prindă un capăt de cântec 
şi, când colo, aude un zguduit 
de pământ. Tot atunci, din de- 
siş răsare o buburuză călare pe 


suoară, 


un iepure. 

- O veste, Moş Martin! stri- 
pă ea. Am primit o telegramă 
de la ciocănitoare. În pădure a 
intrat Guguţă! 

— Ei, ba?! era câl pe ce să 
trântească ursul radioul de 
pământ, că de ce, adică, nu i-a 
dat de ştire din vreme. 

— Are cuţitaş, Moş Martin, 
şi întreabă de tine! Cică ai șter- 
TELEGRAME Pelit un stup cu albine de la prisaca din 

- satul Trei lezi! 
Ș IN Gâfâind, ursul a rupt-o la fugă cu radio 
PADURE cutot: 

— De-o fi să mor, măcar să mă îngroape 
cu muzică! 

Vestea despre cuţitaşul lui Guguţă a 
ridicat pădurea în picioare: până şi ve- 
veriţele îşi trăgeau perdelele la scorburi. 
Vulpea, speriată, s-a băgat cu coadă cu tot 
în vizuina bursucului, da lupul, cât era de 
lup, și el s-a înfundat în nişte mărăcinişuri 

şi încerca să-şi aducă aminte: oare nu cumva era din Trei lezi 
oaia pe care a mâncat-o deunăzi? 

„GUGUȚĂ SE APROPIE DE VIZUINA BURSUCULUI!”, 
soseşte altă telegramă. 

Vulpea, țuşti afară şi o rupe la fugă, tânguindu-se: „Şi m-am 
jurat că n-am să mai mănânc în zi de vineri găini cu gâtul gol! 
Las” că şi labele astea sunt bune, m-au dus taman la coteţ!” 

„GUGUȚĂ A COTIT-O SPRE VALEA CERBULUI!, mai 
vine o telegramă. 

- U-u! a prinsa urla lupul, ieşind din mărăciniş şi apucând-o 
unde îl ducea ochiul stâng, căci de dreptul era chior. Măcar 
ursul are radio, bodogănea lupul. Eu o duc ca pe timpul lui Pa- 
pură-Vodă, degeaba pătimesc! U-u-u! 

Deodată: tuc-tuc-tuc! Altă telegramă: 

„GUGUȚĂ COBOARĂ LA COADA IAZULUI! 

Aici se oploşeau ursul şi vulpea, care, văzându-se la strâmtoa- 
re, a intrat în slujbă la Moș Martin şi-i ducea radioul în spate... 

Mare tămbălău a mai fost în ziua aceea în pădure. Trosneau 
vreascurile de tresăreau puii în cuiburi şi întrebau: 

— Nu cumva e război, mamă? 

Către seară, cu blana flocăită şi sufletul la gură, Moş Martin 
a trimis cuvânt: „Cine, mă rog, e Guguţă, cum arată el?! Cuţita- 
şul lui chiar împușcă?!” 

Două ciocănitori, care au dat sfoară în pădure, se tăvăleau de 
râs. Guguţă de mult nu mai era pe aici. Și-a ales o crenguţă pen- 
tru fluier şi a plecat încă de la prânz acasă, să dea apă la cloşca 
cu pui... 

GUGUŢĂ ŞI 
OAMENII 
SĂI DE 
ZĂPADĂ 


um veneau din cer, fulgii i se pă- 
2 ( reau lui Guguță niște oițe albe; pe 


urmă a văzut un cârd de iepuraşi, 

a văzut tigrişori, ursuleți albi... Să dai cu 

pușca şi nu era măcar un om între atâtea 

jivine! „Dacă nu-i, îl fac eu!”, şi-a zis Gugu- 

tă şi, când a amestecat făpturile albe care 
veneau de sus, a ieşit un om de zăpadă. 

Părea un om de treabă şi Guguţă 
i-a făcut îndată o femeie de zăpadă. Ca 
să le fie mai vesel, le-a adus pe lume şi 
câțiva copii de zăpadă. 

Apoiei s-au înmulțit şi prin alte curți. 
Cum se lăsa amurgul și nu-i vedea ni- 
meni, învățau a merge, iar pe la miez de 
noapte se duceau în ospeţie unul la al- 
tul şi le aduceau copiilor bomboane de 
gheaţă (noi le zicem țurțuri). 

Trăiau în înţelegere şi voie bună, dar 
au coborât păsările din cer şi au cerut 
de mâncare. 

— Păi, nu avem ce vă da, au ridicat ei 
din umeri. 

— Sunteţi nişte momâi! turuiau păsări- 
le. Gospodarii din Trei Iezi au pâine, voi 
ați văzut-o măcar?! Ei ară, seamănă, voi 
ce faceţi?! 

— Dar ce să arăm? Omătul? se zburleau 


bărbaţii de zăpadă. Și tot omăt să semă- 


năm?! 
Aflând că mai sunt pe lume și boabe, 


copiii lor au prins la minte: nu mai voiau 
să mănânce țurţuri. 


ee mea area a 

Trăiau în înțelegere și voie bună, dar au coborât păsările din cer 
și au cerut de mâncare... 


— Chiar aşa, ziceau mamele de omăt, ne-au pus cratițele as- 
tea pe cap, dar de ce nu ne arată cum sunt boabele acelea? Am 
face târg cu păsările şi am scăpa de gura lor. | 

Oamenii de zăpadă au prins a-şi trimite unul altuia tele 
me pe fulgi: „GUGUȚĂ E UN UITUC! g ; 

Cei din Trei Iezi au simțit că oamenii de zăpadă au ceva pe 
suflet şi, na-ţi-o bună, le-au mai pus câte o mătură şi în mâna 
stângă: curţile sunt mari, să aibă noaptea ce face. Atât le-a tre- 
buit păsărilor: N 

— Halal de voi, gos-po-dari de zăpadă! îi râdeau de le clăm. 
păneau ciocurile. 

Rabdă o vreme oamenii lui Guguţă, dar unul, mai bărbat, 
îşi smulge capul de pe umeri şi-l aruncă în păsări... 

Aşa s-a pornit răscoala lor. Fluturând înciudaţi cu măturile, 
bărbaţii de omăt veneau buluc pe uliţe. Femeile şi copiii lor 
băteau în tigăi, ceaune... Au înconjurat casa lui Guguţă. 

— Tu ne-ai adus pe lume și acum dormi, a? au iscat ei hăr. 
mălaie. Ai de gând să ne porţi de grijă ori ba?! 

Câinele a pornit să latre. S-a aprins lumina în casă şi s-a 
arătat un cap zburlit la fereastră. Părinţii — habar de grijă, își 
vedeau de somn, dar Guguţă a prins îndată firul. „Să-i trezesc, 
să nu-i trezesc?!”, se frământa el. Nu e glumă să-ţi vezi în plină 
noapte casa împresurată de oameni răsculați! 

A ieşit singur-singurel în tindă. A tras încet zăvorul şi a în- 
trebat șoptit prin crăpătura ușii: 

— Ce s-a întâmplat? 

Când au cântat cocoşii de miezul nopţii, oamenii de ză- 


padă se întorceau prin curțile lor cu firimituri şi boabe în 
buzunare... 

CIZMARUL 


e uliţa lui Guguţă, era un om care 

avea o casă de copii. Cum începea a 

fulgui, de voie, de nevoie, omul lua 
ciocanul, acul și aţa, calapoade mai mari 
şi mai mici şi se apuca de făcut ciubote. 

Când isprăvea o pereche, 
ieşea din ogradă o urmă de sa- 
nie! Apoi lua măsura de pe alte 
picioare... 

Acul umbla toată ziua cu 
aţa în coadă, seara se trezea 
ciocanul şi, până la mijlocul 
săptămânii, mai răsărea o pe- 
reche de ciubote în casă. 

Erau cu tureatca înaltă, să 
nu intre omătul şi, fireşte, chiar 
a doua zi, din ograda aceea dis- 
părea încă o sanie... 

Omul îşi netezea mustăţile 
şi căuta alte calapoade. Până 
isprăvea a treia pereche de ciu- 
bote, se rupeau primele. 

Omul nostru își cumpăra ochelari, îi 
punea acului o coadă nouă și lua iar cio- 
canul la rost. 

— Boc! Boc! Boc! Boc! se auzea toată 
nopticica. 

Dimineaţa, picioarele se ascundeau în 
ciubote şi o porneau care încotro... Azi 
aşa, mâine tot așa, iată că omul nici nu 
mai ieşea iarna din casă. Copiii lui gospo- 
dăreau prin curte, aduceau defoc, duceau 
la moară, apoi trăgeau sania de sfoară. 


Care era doar cât ciubotele inota prin omăt până devale, Ja 
dâmbul lui Axinte, da” ceilalţi se încumetau să treacă Răutu] şi 
urcau tocmai pe Dealul Morilor. TPR 

— Hai şi tu cu noi, tată, îi spune într-o zi băiatul său mai 
mărişor, Teodor. 

— E-he, cum aș merge şi eu, s-a înviorat tata, dar cu ce mă 
încalț? Când să-mi repar ciubotele?! 

Seara, ciocanul se punea iar pe lucru. Unde nu mai avea ce 
drege, omul făcea ciubote noi, cu tureatca şi mai înaltă. Femeia 
se oţăra şi îl certa. Mai-mai să hrănească focul cu săniile! 

— Lasă-le, bre... Asta-i trebuşoara copilului! o potolea omul, 
punându-și ochelarii pe nas. 

Casa adormea. „Boc! Boc!”, cânta ciocanul. 

Fulgii cădeau somnoroși din cer şi uneori se ițea pe fereastră 
câte-o pasăre rătăcită: tare îi mai părea rău că n-au și ele un 
cizmar în copac, să le facă ghetuţe. 

De la o vreme însă, ciocanul lui se auzea tot mai rar: omul 
nu avea ce repara. S-or fi lăsat băieţii lui de săniuş? 

— la să văd, poate s-a mântuit iarna în Trei lezi? se dă el la 
fereastră. 

Omătul era până la genunchi... Dacă nu mai avea ce drege, 
omul s-a apucat să-și facă lui o pereche de ciubote. Le făcea de 
iznoavă, în voie. Toate bune, dar, iaca, au început a dispărea 
ţintele din casă... Într-o noapte, când s-a aciuat în pat, aude: 

— Boc! Boc! 

— Măi, ştiu că nu s-a pornit ciocanul singur! — aprinde omul 
lumina. 

Ciocanul dormea cu capul pe un calapod. Omul se culcă şi, 
nu multă zăbavă, aude iar: 

— Boc! Boc! 

Omul se scarpină în cap şi îşi pune ciocanul sub pernă. Cio- 
canul tace cât tace şi deodată: 

— Boc! Boc! 

În casa lui Guguţă de peste drum arde lumina... 


Îndată se îmbracă şi se uită afară. În casa lui Guguţă, de pes- 
te drum, arde lumina. Omul nostru caută clanţa, iese în prag şi 
o ia drept spre casa lui Guguţă. ci Ea a 

Se uită cu un ochi pe fereastră: băiatul lui mai mărişor, îm- 
preună cu Guguţă, şed pe scăunele şi... cum bat, așa bat ținte în 
tălpile ciubotelor, care de alaltăieri nu se mai rup. 

= lată ce-i la mijloc! și-a netezit omul mustățile şi s-a întors 
la perna care îl aştepta. 

Dimineaţă, femeia l-a certat că iar nu s-a odihnit: a auzit 
ciocanul până târziu. 

Omul a zâmbit cu înţeles şi a pus aţă în urechea acului. Dacă 
nu mâine — poimâine ciubotele îi sunt gata și-i mai rămâne 
doar să caute și el o săniuţă!... 

te upuţă avea un unchi la Chişinău, 
„Uupuţă, îi scrie unchiul, iată, 
É vine Anul Nou și iar n o să umble 
nimeni cu uratul* în capitală!” Gugutá ce 

să mai aștepte? 

A luat buhaiul şi clopoţelul, s-a 
urcat în sanie şi tata J-a dus în fuga 
cailor la tren. 

‘Trenul alerga ca un haiduc prin 
codru. Tot drumul Guguţă a repe 
tat urătura. Unde trebuia să strige 
„hăi, hăâi!”, chiuia trenul. 

La pară îl aştepta unchiu-său, 
CGiupuţă l-a trimis prin oraş să cau- 
te borş pentru coada bubaiului, 

În seara de Ajun, fireşte, l-a urat 
mai întâi pe unchiu-său. Pe urmă, 
unchiul i-a dat un pomelnic la cine 
să se ducă cu uratul și i-a spus că 
ar [i bine să treacă şi pe la Grigore 
Vieru, că de, îi om de-al nostru, de 
la ţară. L-a luat și pe văru-sâu, că 
MINISTRUL știa orașul ca pe Ee Ta ne și l-a în- 

văţat să tragă buhaiul de coadă. 
BUNICULUI Cand i în curte, clopoţelul a înce- 
put a suna de capul lui. Uşile au prins a se 
deschide şi, din toate casele, ieșeau oameni 
cu căldări de gunoi în mână. 
Guguţă a vrut s-o rupă la fugă, dar vă- 
ru-său a pufnit în râs şi i-a spus că așa-i 


* În 1970, când au fost scrise aceste pagini, 
oficialităţile din Moldova le interziceau copiilor 
să umble cu uratul, 


obiceiul la Chişinău. Dacă sună clopoțelul, e semn că a venit 
maşina după gunoi. nan 

Oamenii căutau mașina cu ochii, iar unul a recunoscut dră. 
covenia pe care o ţinea vărul lui Guguţă subsuoară, şi-a cerut 
iertare de la băieți şi i-a poftit în casă. Au 

— Cu voie să vă urăm? a intrebat Guguţă în prag. 

— Uraţi, băieți, uraţi! . A | 

Au pocnit din bici întâi în mijlocul casei, apoi omul i-a rugat 
să-l mai ureze o dată de la balcon. | 

Şi s-a sculat iar bădica Traian şi-a încălecat iar pe-un cal cu 
şaua de aur şi frâul de mătase... 

— Grozavă urătură, bre femeie! a zis omul la urmă şi i-a dat 
buhaiului să bea borş, apoi a ridicat receptorul. 

Un glas de la celălalt capăt al firului i-a poftit pe băieți să ure. 
ze şi casa lui. Vărul lui Guguță a pus buhaiul să ragă la telefon, 
Omul, unde scoate portmoneul și le dă iar câțiva lei. 

Verişorii şi-au luat rămas bun, dar a prins a zbârnâi telefonul. 
Pesemne, oamenii au aflat că Guguţă e în capitală. Şi au Pus iar 
buhaiul să ragă la telefon... 

Pe urmă, Guguţă şi-a adus aminte de pomelnicul lui unchiu- 
său. 

Au urat o stradă, au urat alta, au urat un autobuz şi chiar un 
troleibuz. Pe la miezul nopții, buhaiul a răgușit, dar bădica Tra- 
ian abia a prins gustul să încalece, iar şi iar, pe cal. 

— Tare aș vrea să-l urez acum pe tata! a zis Guguţă când s-au 
întors la unchiu-său. 

Omul a pus mâna pe receptor, dar tata încă nu avea telefon 
acasă. 

— Las că ne descurcăm noi, zise unchiu-său și își aruncă pal- 
tonul pe umeri... 

În timpul acesta, mama, tata, surioara şi bunicul stăteau la 
masă. Scaunul lui Guguţă venise între ei, pe masă îl aştepta fur- 
culița și mama a pus lângă dânsa o firimitură. 

nchiul i-a dat un pomelnic la cine să se ducă cu uratu 


- Oare unde-i Guguţă al nostru? a oftat mama. 

Tata, ca întotdeauna, le știa pe toate: 

- Cred că-i la bradul acela cât biserica. N-o duce el rău în 
capitală. | 

— la! Parcă-i aud buhaiul! a sărit surioara. 

Deodată, oamenii din televizor s-au dat în lături şi unde iese 
Guguţă al lor pe ecran: 

— Se poate să vă urez? a întrebat băiatul. a 

Ai casei şi-au pierdut graiul. Mama s-a dezmeticit prima; 

— Urează-ne, dragul mamei, dar cum să-ți dau colacul? 

Guguţă a pornit urătura și, când striga „mânați, măi!”, trân- 
tea căciula de pământ. 

Buhaiul răgea în legea sa, de i-a rămas până la urmă doar un 
şfichi în loc de coadă. 

— lată, am văzut-o şi pe asta! a zis tata, iar bunicul a umplut 
un pahar de vin şi a ciocnit cu căciula lui Guguţă din televizor: 

— Să trăieşti, ministrul bunicului! 

COZONACUL 


Guguţă cu somnul în ochi: 

- Du-te, dragul mamei, fuguţa 
până la nana Ilinca şi adu şofran. Taică- 
tău a poltit să-i coc azi cozonac. 

Şontâc-şontâc, o ia Gu- 
guţă la papuc. Casa nanei 
Ilinca e tocmai în celălalt 
capăt de sat. Somnoros cum 
era, el a încurcat şofranul 
cu... ciocanul. 

„Să coacă cozonac cu cio- 
canul?!”, holbează el ochii. 

Când i-a rămas numai să 
deschidă portiţa nanei, alta 
la mijloc. Tot gândindu-se 
după ce l-a trimis mama, 
a uitat să le dea bună dimineaţa celor pe 
care i-a întâlnit pe drum! 

Guguţă se întoarce ca din puşcă, ajun- 
ge un om din urmă, îl salută, pe ceilalţi 
însă - ia-i de unde nu-s! Îl întreabă pe un 
moş cam unde s-or fi dus ei, că erau por- 
niţi la treabă, și o ia glonţ într-acolo. 

Pe dealul de lângă sat dă de câteva fe- 
mei la prășit sfeclă de zahăr. Guguţă le 
trage de limbă dacă l-au văzut adineauri. 
Care l-a văzut, care nu și băieţelul le dă 
bună dimineaţa la toate odată. 

— Şi numai de atâta ai venit? îl ia peste 
picior o femeie. 

— Nu-u, vreau să vă ajut, şi cere o 
sapă. 


A 
| ntr-o dimineaţă, mama îl scoală pe 


— A-ha, tu ești acela! Și unde îl bagă într-un sac și-l leagă la gură. 


Prăşeşte Guguţă, prăşeşte, da’ femeia de acolo: 

- Păi, cu mine mai era dimineaţa o vecină. Iat-o, pe dealul 
celălalt, culege zmeură. 

Guguţă n-are încotro, se duce la femeia aceea. Numaidecât 
îi dă bineţe şi-i umple un coş cu zmeură. 

Mai află că fiică-sa culege, pe vârful dealului, caise. 

— Aţi venit împreună? 

- D-apoi cum!? 

N-a trecut mult şi Guguţă era într-un pom de caise. Dacă 
trecea cineva cu maşina ori căruţa, el le flutura de departe pă- 
lăria. 

— Te-a văzut şi tata dimineaţă, zice fata. El s-a dus tocmai 
la arie. 

— D-a-a, se scarpină în vârful capului Guguţă şi o întinde 
spre arie. 

Când a ajuns acolo, era hăt după prânz. Băieţelul dă mâna 
cu trei bărbaţi, dar al patrulea, bun de şotii, zice, ridicând o 
sprânceană: 

— A-ha, tu eşti acela! Și unde îl bagă într-un sac şi-l leagă la 
gură. 

- Bună ziua! strigă Guguţă din sac. Aș vrea să vă ajut! 

— Ei, dacă e aşa!...— dezleagă omul sacul și Guguţă l-a um- 
plut îndată cu grâu. 

„Hai, că-i vremea”, îşi spune băieţelul şi o ia spre sat. Drumul 
însă cobora pe la crescătoria de păsări de pe malul lacului. 

Vede în curte găini, curci, rațe, gâște, dar Guguţă căuta cu 
ochii pe altcineva... 

Câinele a prins a lătra şi se ițește de după gard tocmai feme- 
ia pe care a întâlnit-o în zori şi nu i-a dat bună dimineaţa. 

— Eu sunt, îşi scoate băieţelul pălăria. Bună seara! - că soa- 
rele era gata să apună. 

— Ai venit să te scalzi, Guguţă? îl întreabă femeia. 

— Nu-u, vreau să vă ajut. 


— A-a, tocmai n-are cine să numere ouăle, bine că ai venit, 
Câinele a încetat să latre, ca să nu-l încurce pe Guguţă: de, 
aritmetica e lucru serios! 

A ajuns acasă în amurg. Era mort de osteneală, dar bun-bu. 
curos de parcă ar fi câştigat un război. Mama îl ia la rost din 
prag: 

— Da unde-i şofranul, Guguţă? Taică-tău aşteaptă cozo- 
nac — şi încă din cel galben la miez!... 

Băieţelul face ochii bulbuc și o rupe la fugă spre casa nanei 
Ilinca. 

e uliţa lui Guguţă s-a născut o fată. 
a De bucurie, mama ei nu mai stin- 


TOBOŞARUL 


ge lumina: toată noaptea se uită la 
fată. O cheamă Lili. 

Lasă că şi tatăl ei, nenea 
Mihai, de când s-a născut 
Lili, parcă e altul: îi strânge 
pe toţi băieţii de pe drum şi-i 
plimbă cu automobilul, iar 
lui Guguţă i-a dat voie chiar 
să-l conducă un pic. 

Guguţă n-a rămas dator: 
şi-a făcut treabă pe la Lili, să 
vadă mai bine cum arată o 
fată nou-născută. Lili şedea 
în leagăn și se uita cu ochii. 
Mama i-a spus că fata ei ştie 
și să râdă prin somn... 

O bunică de-a fetiţei îm- 
pletea colaci, altă bunică 
scotea din cuptor prăjituri în 
formă de Crai-Nou, că de, se pregăteau de 
petrecere. Nenea Mihai era dus în sat, să 
caute muzicanți. Guguţă n-a stat să-i în- 
curce: a sărit gardul și s-a pomenit acasă. 

Caută apoi caietul unde desena toate 
fetele de pe uliţă. Acum trebuie s-o picte- 
ze în caiet și pe Lili. 

Și, cum stătea băiatul în cerdac cu cre- 
ionul în mână şi chibzuia deasupra foii 
s-o facă pe Lili cu fața spre casa lui, în 
clipa aceea se deschide portița și răsare 
lângă cerdac nenea Mihai. 

— Măi Guguţă, tu ştii să baţi toba? 

= O bat, nene Mihai. 

- Am o fetiță, Guguţă, și vreau să cânte deseară muzica la 
casa mea. Cutreier de dimineaţă satul şi nu găsesc muzicanți, 
sunt prinşi pe la nunţi. Am tocmit un băiat cu acordeonul, dar 
toba este ce este! 

— Dacă n-are cine, vin s-o bat eu, nene Mihai. Numai că., 
n-am tobă. 

— Să fie într-un ceas bun, Guguţă! Tobă găsesc eu. 

Şi nenea Mihai s-a dus drept la văduva lui Ștefăneţ şi a ceruț 
toba răposatului pe o seară. 

Femeia se invoieşte degrabă, o coboară din pod şi tată] fetei 
o şi umflă în spate, aducând-o acasă. Pe la asfinţitul soarelui, 
Guguţă era la nenea Mihai, unde-l aștepta băiatul cu acordeo- 
nul. Le-a plăcut toba la amândoi. 

— Ai s-o baţi și tu, i-a spus Guguţă, dar mai la urmă. 

Nu multă zăbavă, au pornit muzica. Acordeonul se auzea 
numai până la poartă, dar toba bubuia de a sculat tot satul în 
picioare. De mult n-a cântat toba aceasta — de când a murit 
stăpânul ei! Și, cât a stat toba în pod, iată, n-a fugit nici un 
cântec dintr-însa. 

— Nu cumva asta e toba lui Toader Ştefăneţ? ieșeau sătenii 
din casă. Oare cine-o bate? Grozav toboșar! 

Oamenii din Trei lezi curgeau gârlă spre casa unde s-a năs- 
cut Lili, iar nenea Mihai tot alerga să-i întâmpine la poartă. 
Guguţă și băiatul cu acordeonul le cântau marșul şi oamenii 
ziceau, scoțându-și pălăriile: 

— Trăiască muzica! 

A venit și văduva lui Ștefăneţ să asculte toba. 

Cum intrau musafirii în curte, nu mai puteau să stea cu 
picioarele lipite de pământ. Se prindeau în joc şi săltau, şi se 
învârteau, și tropăiau doi câte doi până ajungeau leoarcă de 
apă şi-l rugau pe Guguţă să îngăduie un pic. 

Și, căt a stat toba în pod, n-a fugit nici un cântec dintr-însa. 


Guguţă, dacă vedea aşa, le intra în voie. Apoi, când se apuca 
iar de bătut toba, se legănau pomii din împrejurimi, iar păsă- 
rile îşi trezeau puii de prin cuiburi să-l asculte pe Guguţă! 

Sătenii o luau cu jocul de la capăt şi s-a încins acolo o vese- 
lie, că a răsărit luna şi s-au aprins toate stelele pe cer. 

În seara aceea erau două nunţi în satul Trei lezi. Mai băteau 
tobele doi toboșari bătrâni, dar toba lui Guguţă răsuna mai 
tare: o ureche să fi avut, că tot o auzeai! Când a luat seama ne- 
nea Mihai, musafirii nu mai încăpeau în curte — o parte jucau 
în drum. Și iată, vin cei doi miri la nenea Mihai să împrumute 
oameni pentru nunțile lor. Guguţă însă porneşte un cântec 
nou şi mirii n-au încotro: intră în joc şi ei! 

Da! miresele așteaptă cât așteaptă şi, dacă văd că nu-s mirii, 
leapădă nunțile lor şi-o apucă spre casa fetiţei. Cum deschid 
însă portița, intră şi ele în horă. 

În urma mireselor, iată şi muzicanţii de la cele două nunți, 
în frunte cu doi toboșari bătrâni. 

Când a văzut Guguţă că au venit atâţia muzicanți să cânte 
la casa fetiţei care ştie să râdă în somn, i-a dat voie băiatului cu 
acordeonul să bată toba şi el s-a dus la culcare, că era târziu. 

Oamenii i-au umplut căciula cu bomboane, iar văduva lui 
Ştefăneţ i-a spus că, din noaptea aceea, toba o să rămână a lui 
Guguţă. 


ără Guguţă nu se culegeau nucile 

F în satul Trei Iezi. Guguţă se căţăra 

unde nu ajungea cea mai lungă pră- 

jină. Cine avea câte un pom mai înalt, 
tot la tatăl lui Guguţă venea. 

— Fă bine, cumetre, și dă-mi bă- 
iatul, că altfel mi le fură ciorile. Am 
şi eu obraz: îți dau nucile în parte... 

Şi curgeau gârlă nucile la casa 
omului. Ba, de la o vreme, tata lua 
numai nuci de cele lunguiețe. 

Trosneau şi scârțâiau uşile seara 
şi dimineaţa, iarna și vara, de atâta 
nucăraie. Tata căra în spate, la 
tâmplar, când o uşă, când alta. Îşi 
vindea omul pâinea din pod ca să 
le dreagă! Nu le aducea bine acasă 
şi se băgau alte nuci în crăpătura 
uşilor... 

Când vedea tata în pragul toam- 
nei că nucile prind a lepăda coaja şi 
oamenii o să-i bată iar în poartă, își 
lua fiul cu binișorul: 

A x — Măi Guguţă, poate că te doare vre- 
SPARGATO- un picior? 
RUL DE NUCI — Mi-a trecut, tată. 

Și se cățăra încă mai sus şi iar zuru- 
iau nucile în curtea omului... 

Bucuros că o să aibă şi anul ăsta de 
lucru, l-a luat şi tâmplarul pe Guguţă la 
bătut nuci. 

Tatăl lui Guguţă umbla cu ochii în 
sus şi nasul în jos. 

E Pepi e 


ea cea mai lungă prăjină. 


uță se cățăra unde nu ajungi 


£ 


Gu, 


Şi m Prins a trosni iar uşile şi tâmplarul îşi freca palmele... 
Intr-o zi, un meşter fierar din Trei lezi n-avea de lucru şi 


se plimba pe drum. Auzind cum pârâie ușile, a intrat în casa 
omului. 


- Păi, vă trebuie un spărgător de nuci! 

— Asta-i, a zis tatăl lui Guguţă bucuros. Mi se învârtea mie 
ceva în cap, dar mata i-ai spus pe nume. 

Şi a făcut meşterul fierar un spărgător de nuci. 

Dar, în anul acela, când s-a călătorit vara, pe Guguţă a prins 
a-l durea din senin un picior. Spărgătorul de nuci tăcea chitic 
in ladă şi se gândea și el: ce e oare cu piciorul băiatului? 


pu 


7 


X 


81 


CÂNTARUL 


ând a fost Guguţă în oraş, a văzut 
pe la colţuri de străzi cântare. Lân- 
gă fiecare cântar şedea câte un moş 
îmbrăcat în halat alb şi cântărea oamenii. 

A doua zi, cum au plecat tata şi mama 
la lucru, Guguţă a târât cu surioara cân- 
tarul la poartă. În loc de halat, a îmbrăcat 
o cămaşă albă și i-a dat drumul 
peste pantaloni. 

Nu le ajungeau însă greutăţile 
şi surioara şi-a descălțat panto- 
forii, ba a mai scos şi un cuib de 
cartofi. Apoi Guguţă a scris pe o 
foaie cifra 10, a desenat alături 
un ban și a prins foaia de cântar. 

Totul era aproape aşa ca la 
oraş, numai că nu venea nimeni 
să se cântărească. Oamenii îşi 
căutau de drum, care încotro. 
Guguţă a schimbat cifra zece în 
cinci. Un om a întors capul spre 
cântar, parcă să spună ceva, dar 
s-a răzgândit şi a plecat mai de- 
parte... 

Guguţă a scris pe foia aceea: CÂN- 
TĂRESC FĂRĂ PLATĂ. Nu venea însă 
nimeni. Atunci surioara lui a adus o poală 
de mere și una de pere pentru cei care se 
vor cântări. Mere la bărbaţi, pere la femei. 
Dar oamenii rămâneau neînduplecaţi! 

Au venit numai copiii de pe uliţă: şi-au 
adus căciulile, le-au cântărit şi au mâncat 
toate merele și perele. 


Pe la amiază, trecea cu căruţa pe drumul de lângă poartă un 
prieten de-al lui Guguţă. A oprit să vadă ce se mai aude. Aflând 
necazul lui Guguţă, i-a zis: 

- Lasă că te învăţ eu ce să faci. Punem cântarul în căruţă şi te 
reped în câmp, la arie. Acolo sunt oameni câtă frunză și iarbă!... 

La arie, au dat cântarul jos. Oameni erau mulţi, nu-i vorbă, şi 
prietenul lui, căruțaşul, a pus cuvânt pentru Guguţă, dar sătenii 
işi vedeau de lucru şi băiatul stătea, ca şi la poartă, singur cuc 
lângă cântar. A găsit la arie şi greutăţi adevărate, dar degeaba... 

Abia spre seară, când era gata să-şi pună cămașa în panta- 
loni şi s-o întindă spre casă, lăsând cântarul în plata cucului, pe 
vârful dealului, se desprinde dintre oameni unul, Ion Cumpă- 
nă, cu faţa înrourată de sudoare şi zice: 

- Hai, cântăreşte-mă pe mine, măi băiete! şi s-a urcat omul 
pe cântar. 

Lui Guguţă i s-au aprins două luminiţe în ochi de bucurie. 
Pune băiatul greutăţile una peste alta, scoate creionul de după 
ureche şi socoate îndată câte kilograme are nenea Ion Cumpănă. 

- Atâta ai, nene! îi zice Guguţă. 

— Ba nu, zâmbeşte în mustață Ion Cumpănă. 

Guguţă scoate alt creion, unul chimic, şi numără cu el kilo- 
gramele, dar îi iese tot atât. 

— Aşa e, nene. 

- Nu-i dreaptă socoteala ta, băiete. Cântăreşte și sacul ista cu 
grâu - și unde umflă gospodarul sacul și-l pune pe cântar. 

Guguţă adaugă și kilogramele sacului. 

- Atâta ai, nene Ioane. 

— Ba nu, măi băiete. Cântăreşte și vraful cela de grâu. 

Guguţă a pus cântarul să joace până s-a lăsat amurgul de-a 
binelea. Noroc că s-a aprins o lampă electrică deasupra capului. 
Scria cu un creion și cu altul. Când a terminat, omul îi zice: 

— Bravo! Dar să cântăreşti și vraful de colo — şi-i arată un 
vraf de grâu, de șapte ori mai mare. 


—Mata, nene Ioane, cântărești o mie de tone! 


Guguţă n-a zis nu. Ion Cumpănă i-a dat un cântar mai mare 
şi doi oameni să-l ajute. Surioara lui îi ducea la arie mâncare, 
creioane şi, în fiecare zi, câte un caiet nou de aritmetică. Un om 
stătea lângă Guguţă şi-i ascuţea toată vremea creioanele. 

Când a terminat cu grâul, Ion Cumpănă, încreţind fruntea, a 
zis că nici acum socoteala nu e dreaptă. Şi au prins a muta cân- 
tarul la floarea-soarelui, apoi la porumb, pe urmă au coborât în 
sat, la cramă, să cântărească şi strugurii. 

În miezul toamnei, Guguţă şi-a pus într-un geamantan caie- 
tele de aritmetică și s-a dus la cel mai bătrân învăţător din Trei 
lezi. Învățătorul i-a dat, pe trei zile, toată clasa a treia. 

Au tot socotit cei dintr-a treia kilogramele lui lon Cumpănă 
până a ieşit o cifră că nu încăpea în căciula lui Guguţă! 

Băiatul le-a spus că le-ar mai da el de socotit, dar n-a putut să 
cântărească şi grâul semănat în arătură, strugurii pe care i-au 
mâncat copiii, boabele ciugulite de păsări și câte altele. 

Apoi, l-a căutat pe lon Cumpănă: 

- Mata, nene loane, și-a ridicat Guguţă ochii din caiet, cân- 
tărești o mie de tone! 

- Ei, așa mai merge, şi-a netezit omul mustaţa și l-a bătut pe 
umăr... Bravo, Guguţă! Nu în zadar îţi creşte căciula. O să iasă 
din tine un bun elev. 


-a adunat mai toată li să Petrea. 
S că pe Guguţă la şcoală. Surioara 4] 
X : ă ducă florile, în urmă Venea 
a ajuta $ lui Guguță în maşină. Dj. 
tata, cu banca lui 8 fa art N 
rectorul, bucuros, a ieşit în poarta şcolii 
şi a dat mâna cu Guguţă. R 
y Banca au primit-o în cla- 
sa a doua. Lui Guguță însă 
i-au dat una nouă în clasą 
întâi şi l-au pus alături de o 
fetiţă. 

- Cum te cheamă? o în- 
treabă Guguţă în timpul 
orei. 

Fata a aşteptat până a su- 
nat clopoţelul și i-a răspuns, 
țuguindu-şi buzele: 

— Mă cheamă Guguţa. 

— Da-a? Eşti tot din satul 
Trei lezi? 

GUGUTA — D-apoi de unde?! 

i La lecţia a doua le-au dat să facă niște 
puncte. Copila acoperea foaia cu mâna, 
nu cumva Guguţă să copieze punctele ei, 
dar el - habar de grijă: o desena în caiet 
pe fetiţa aceea. 

În fiecare zi, învăţătoarea făcea câte o 
literă pe tablă și copiii o mutau cu peniţe- 
le în caiet. 

Cum învăţa o literă nouă, 
din bancă un zemos*, 


fetiţa scotea 


* Zemos Pepene galben. 

— Guguţă, îl ruga ea, ia vezi cum miroase, e copt? 

Da de mâncat, îl mânca singură! Dacă era prea mare și nu-l 
putea isprăvi, îi sărea Guguţă în ajutor, că-i plăcea şi fata, și 
zemosul ei... 

În recreaţia mare, copila deschidea fereastra şi învăţa păsă- 
rile a citi: 

- Aici, le spunea, eu am scris: „CIP”. Vedeţi? Ia citiţi cu cio- 
curile voastre. Aşa! Da’ aici ce e scris, a? „CIP-CIRIP”. Încă o 
dată. Bravo! Acum toate împreună: „CIP-CIRIP-CIP!” 

Băieţelul nu-şi punea mintea cu vrăbiile: banca lui era în 
clasa a doua! 

Guguţa locuia pe altă uliţă. Acasă trecea litera nouă în caie- 
tul cel curat şi dimineața geanta ei se făcea mai grea cu o literă. 
Ca s-o poată duce, mama îi punea de-ale gurii in geantă. 

Numai că banca lor era la fereastră şi-i bătea soarele în ochi. 
Când se scula Guguţă în picioare să răspundă la lecţie, Guguţa 
o ducea împărăteşte. De ridicat, el se ridica des şi fetiţa, în re- 
creaţii, îi dădea zemos, spunându-i: 

- Tu eşti umbrela mea, trebuie să am grijă de tine! 

Guguţă, mânios foc, mânca zemosul ei, apoi tăcea cât tăcea 
şi numai ce-l vedea că ridică iar mâna să răspundă. Și Guguţa 
bine o mai ducea la umbră... Mai aveau de învățat ia, acolo, o 
lteră-două când copiii au prins cu un capăt de ureche că invă- 
tătoarea lor se mută în capitală. Au făcut ia aşa niște ochi! 

Păi, o iubeau ca pe litera „A” şi-i aduceau în fiecare dimi- 
neaţă câte o floare ori ce găseau pe drum. Guguţă i-a dăruit 
intr-o zi o buburuză galbenă cu 21 de puncte! 

Când le spunea că o să vină altă învăţătoare, copiii o rugau: 

- Dumneavoastră sunteți mai frumoasă, rămâneţi cu noi 
și-o să vă tragem la iarnă cu săniuța! 

Îi plăcea ei, învăţătoarei, să se dea cu săniuţa, dar o chema 
ministrul să-i înveţe pe învăţători. Nici directorul n-a pu- 
lut-o opri. 


Aşa că învăţătoarea și-a luat rămas bun de la clasa întâi Şi a 
intrat în cancelarie, după pardesiu. i 

Atunci, unde se scoală Guguţa, ia geanta şi paltonul şi iese 
tăcută din clasă. Un băieţel a crăpat ușa și a văzut-o pe Guguţa 
şezând de-a dreptul pe scări, cu geanta lângă dânsa. Fetiţa şi-a 
întins mâinile în lături şi a închis drumul. 

Unul câte unul copiii au ieşit din clasă şi s-au așezat pe scări, 
lângă Guguţa. Învăţătoarea, când a dat să coboare scările, ieşi 
din şcoală dacă ai cum! O lacrimă, cât o virgulă de mică, i S-a 
cățărat pe gene; ea și-a scos pardesiul și s-a întors în clasă. 

În seara aceea învăţătoarea i-a scris ministrului că rămâne 
în satul Trei Iezi ori, dacă nu, vine în capitală cu treizeci de 
copii. 

Dimineaţa, au ales-o pe Guguţa șefa clasei și Guguţă nu se 
mai lăuda că are o bancă în clasa a doua. 

CE d 


MĂTURĂTORII 


e bucurie că l-au primit în clasa 
întâi, Guguţă a măturat drumul 
de acasă până la şcoală cântând: 


Mă duc, mă duc la şcoală, 
Portiţă, tu rămâi... 
Căciula o să umble 
Și ea în clasa-ntăi. 


Papucii vor la şcoală 
Că nu sunt mititei. 
Papucii mei, papucii 
Vor fi şcolari și ei! 


Un băieţel de pe uliţă, auzin- 
du-l, a ieșit și el cu mătura: și 
papucii lui erau în clasa întâi! 

Când colo, au prins a da mă- 
turile din coadă și pe alte ulițe. 
Către seară nu mai ajungeau 
drumurile în satul Trei lezi. 

— Ăştia din clasa întâi ne şterg 
nasul! au sărit cei din clasa a doua. 

Şi nu s-au trezit odată cu luceafărul 
de dimineaţă? De, să arate că și ei sunt 
feciori de gospodari! 

Îşi lua băiatul bucata de drum de lân- 
gă casa lui, o iscălea şi pe altul nu-l lăsa 
aici cu mătura. 

Celor din clasa a treia le-au rămas ia, 
acolo, nişte ulicioare, dar au pus mâna 
pe-o bucată bună de drum lângă spital 
şi pe lângă casele unde trăiau papucii 
repetenţi, cărora numai a mătura nu le 

S-a 


vonit prin sat că o să | 


e dea chiar medalii... 


era. Da' mamele, da’ taţii se tot iţeau peste gard şi, văzând ce şi 
cum, le creştea inima. 
Lasă că și băieţii îi luau în seamă: ba pe o portiţă, ba pe alta, 
puneau câte un afiş: 
„Nene, drege gardul!”, 
„Nene, leagă câinele!”, 
„Tanti, dă fântâna cu var!” 


Câte un gospodar mai bodogănea de unul singur, slobozin- 
du-şi pe ici-colo năduful: 

- Oul învaţă găina! mormăia el, să-l audă unul şi altul, dar, 
până la urmă, tot își lega câinele ori îşi dregea gardul. 

Asta îi încuraja pe copii - cei mari îi ascultă! 

Să treci acum prin sat era de-a mai mare dragul. Oamenii 
din Trei lezi nici nu voiau să-şi aducă aminte cum o duceau 
cu drumurile înainte de a începe să umble Guguţă la şcoală. 
De atunci, au luat seama și au mutat şi iarmarocul la marginea 
satului. 

Acum, cei încălţaţi umblau cu peria de ghete în buzunar, 
cei desculți, când să intre în sat, îşi spălau picioarele în Răut. 

Dar iarna cine făcea cărări? Băieţii din Trei lezi! Şi tot ei 
puneau pe ici, pe colo şi câte un om de zăpadă, să nu se teamă 
fetele pe amurgite. 

Când a venit primăvara, nu le venea a crede: aproape că 
nu aveau ce mătura — oamenii nu mai aruncau te miri ce în 
drum. Doar dacă se abătea pe acolo un vânt mare ori o ploaie 
cu grindină... 

S-a zvonit prin sat că o să le dea chiar medalii, da” un pofti- 
cios şi-a pregătit un sac pentru bomboane. 

Și iată mai-marii satului s-au adunat la sfat lângă casa lui 
Guguţă. 

Întâi au măsurat cât au măturat cei care au stat cu mâinile în 
sân: un drum mai scurt decât coada măturii! Pe urmă au legat 

una de alta ulițele, ulicioarele şi căr: ările pe unde au alergat mă. 
turoaiele celorlalți și a ieşit un drum lu-u-ung până la Bălţi, 

Când l-au înmulţit cu zilele anului, drumul acela s-a întins 
he-he! i 

— Dacă s-a făcut drumul lung, trebuie de călătorit pe el! a 
zis un bătrân din Trei lezi. 

Și atunci le-au dat voie să-şi aleagă un autocar cu toate To- 
tile, ba şi cu şofer! 

Cât ai zice „cu-cu”, băieţii au umplut autocarul. 

Guguţă s-a așezat lângă şofer şi, voioşi, au apucat-o spre 
Marea Neagră, iar de acolo tocmai la munţii Carpaţi, Până 
unde s-a întins drumul măturat de ei. 


| 
f 

îmbătrânit poştaşul din Trei lezi 
SĂ şi oamenii au început a primi 
j scrisori mai rar. 


Când trecea poştașul pe drum şi nu 
bătea pe la porţi, sătenii se uitau unul la 
altul şi oftau: 

— Dacă va îmbătrâni poştaşul 
de tot, să ştii că am păţit-o. 

Cei care nu ținuseră scrisoare în 
mână de cine ştie câtă vreme s-au 
adunat lângă poştă, să vadă ce-i de 
făcut. 

— Păi, dacă poştașul umblă pe 
jos, a zis unul. 

S-au dus apoi cu toţii la primar și 
a doua zi poştaşul a căpătat un cal. 
Omul a prins puteri și, până seara, 
au şi venit două scrisori în sat. 

— Las că nu-i chiar bătrân poş- 
taşul, s-au înviorat unii. 

Cele două plicuri umblau din 
POSTASUL casă în casă, ici se stingea lumina, colo se 

a , aprindea. Într-o noapte, tot satul a citit 
scrisorile. Copiii îşi cereau voie a doua zi 
să le povestească la lecții şi scriau propozi- 
ţii din scrisori pe tablă. Oamenii ciocneau 
paharele, iar calul poştașului cinstea şi el: 
mânca numai fân și ovăz. Veselia a ţinut 
o săptămână, pe urmă scrisorile au înce- 
tat a sosi şi calul a rămas fără ovăz. 

— Se vede că aşa a fost să fie... — ziceau 
oamenii, abătuţi. A îmbătrânit poştaşul 
nostru... 

= Dar cu ce-i vinovat calul? se întrebau copiii din Trei lezi, 

Poştaşul umbla amărât. Nu ştia omul cum că iasă din în. 
curcătură cu bătrâneţile sale. Colac peste pupăză, l-a întâlnit 
într-o zi primarul şi i-a spus că, dacă n-o să vină scrisori în sat, 
© să rămână fără cal... 

A auzit şi Guguţă de păsul omului şi a prins a căuta capăt de 
vorbă cu poştaşul. Ba îi adăpa calul, ba i-l ducea seara la grajd. 
Dintr-o vorbă, din alta, a aflat ce-l interesa, ca apoi să nu-l 
vadă poştaşul vreo două zile. Guguţă a cumpărat harta țări 
şi însemna în taină unde au plecat oamenii din sat. Când era 
vorba de un bărbat, făcea un pui de căciulă, când era vorba de 
o femeie - o floricică. 

Casele care aşteptau scrisori le-a făcut cu ușa deschisă... 

A început-o cu celălalt capăt de sat. O casă de aici avea un 
student la Chişinău. Guguţă s-a dus s-o vadă. 

Casa era troienită, din hogeag ieşea un firicel de fum, iar 
câinele se aciuase pe prispă, zgribulit. 

În seara aceea, Guguţă a scris nu ştiu ce până târziu. Dimi- 
neaţa s-a dus la poştă, cu pas întins. Poştaşul şi-a adus aminte 
că, pe când era mic, grozav îi mai plăcea ștampila și i-a dat-o 
acum lui Guguţă, ca s-o pună pe plicuri. La prânz, mama stu- 
dentului a primit o scrisoare cu ștampilă. 

— E de la Gheorghe! s-a bucurat femeia şi a alergat să i-o 
citească unei vecine: 


„Dragă mamă, îţi scriu cu litere mari ca să nu te doară ochii. 
Eu sunt sănătos. Și la noi a venit iarna. Casele de pe aici au 
multe etaje, dar sunt fără de hogeag. Este un hogeag ma-a-are, 
prin care iese fumul din toate casele. Şi ce de-a oameni pe străzi! 
Dar nu-și dau bună ziua ca la noi în sat. Ce mai faci, mamă? 
Tare mi-e dor de tine. Şi de câinele nostru mi-e dor. Vezi să-i 
așterni nişte paie în căsuţă, să nu îngheţe. Te sărut, Gheorghe.” 


Nu peste multă vreme toată uliţa a aflat că şi la Chişinău e 
iarnă, ninge şi Gheorghe e sănătos. Mama i-a răspuns îndată 

e mete n eea 


Dintr-o vorbă, din alta, a aflat ce-l interesa, ca apoi să nu-l 
vadă poștașul vreo două zile. 


iar Gheorghe, uimit, i-a trimis trei scrisori într-o Săptămâna 
Da’ Guguţă își făcea acum treabă pe lângă altă casă. Omu] de 
aici era plecat în armată. "y: 

- Alinierea! Drepți! Înainte, marş! îşi comanda sie însusi 
băieţelul şi mergea cu pas milităresc pe lângă portița femeii, 
poate i-o veni vreun gând de ostaş. Un-doi! Un-doi! Ascultă 
comanda la mine: stânga-mprejur! Un-doi! Un-doi! 

Nu ştia însă un lucru: ce fel de armă are omul? Ca să nu 
spună vreun secret militar şi să intre cumva în bucluc, s-a gân- 
dit Guguţă, s-a tot gândit şi a făcut un porumbel în loc de 
scrisoare. L-a pus în plic şi femeia l-a primit a doua zi. 

Mare bucurie a intrat în casa ei! Umbla voioasă cu porum- 
belul de la soț prin sat. I l-a dat până şi lui Guguță să-l țină un 
Pic în mână... Pe urmă l-a pus în fereastra de la drum și ieșea 
să-l privească de afară. 

— Aşa un porumbel n-a mai avut satul! spuneau bătrânii, 

Femeia cum să-și arate dorul? A desenat o floare de NU- 
MĂ-UITA și fuga la poştă. Militarul i-a răspuns, cum să nu, 
dar alt porumbel nu i-a mai trimis. 

De când a început Guguţă să-l ajute pe poștaş la pus ştam- 
pila, pe hartă rămâneau tot mai puţine case cu ușa deschisă. 
Oamenii îşi scoteau căciula încă de departe când îl vedeau pe 
bătrânul poștaş, iar calul lui mânca numai ovăz. 


E 
e % 

CUM 


A CRESCUT 
GUGUȚĂ 
ÎNTR-O 
NOAPTE 


atăl lui Guguţă a primit camionul 
chiar în ziua când a trecut băieţe- 
lul în clasa a doua. 

Guguţă o rupe la fugă spre casă să-i 
ducă mamei noutatea, iar tata cum venea 
aşa venea din alt capăt de sat cu maşina 
şi claxona şi le făcea oamenilor semn cu 
mâna, să se dea la o parte. 

Lumea dintr-o jumăta- 
te de sat credea că Guguţă 
aleargă acasă să vadă ce cu- 
loare are maşina tatei, iar 
oamenii din cealaltă jumă- 
tate de sat credeau că tata 
vine cu camionul să-l feli- 
cite pe Guguţă că nu mai e 
mic - a trecut astăzi în clasa 
a doua! 

Aleargă Guguţă cât alear- 
gă şi, cum drumul cotea pe 
lângă casa nanei Caterina, 
iată, aude o voce din curte: 

— Tu eşti, Guguţă!? 

— Eu, că altul cine? 

Când a aflat nana în ce clasă a trecut 
Guguţă, l-a poftit în casă și i-a umplut 
buzunarele cu prăjituri. 

Dacă vede băiatul una ca asta, își face 
pe loc socoteală să mai treacă pe la câte- 
va rude în drum spre casă. 

Rudele parcă s-au sfătuit... Unul îl 
pune în capul mesei, altul îi strecoară 
nuci în sân, iar nana Mărioara i-a spus 

că o dată în viaţă trece omul în clasa a doua şi i-a dăruit o 
cloşcă cu doi pui. | 

Guguţă a încurcat-o: puii i-a băgat în ghiozdan, dar cloșcaz 
Noroc că i-a ieşit tata înainte cu camionul. Când a văzut-o şi 
pe asta, Guguţă a rămas cu gura căscată. 

Bun-bucuros că are maşină, tata a scos capul din cabină, 
dar a uitat să-l felicite pe Guguţă. 

— A-a, ți-au dat camionul de-atâta, că am trecut eu în clasa 
a doua?! se luminează Guguţă și aleargă la cabină cu Cloșca 
subsuoară. 

Tata, unde-l imbrăţişează degrabă cu cloşcă cu tot și dă să 
pornească maşina. 

Cloşca - hai să cloncănească şi să cotcodăcească, încât oa- 
menii credeau că așa claxonează camionul tatei şi se dădeau de 
departe în lături. 

Era zi de iarmaroc în satul Trei lezi. Pe ulița mare foiau oa- 
menii încoace şi incolo: care avea o gâscă subsuoară, care un 
curcan, care mâna un porc cu nuielușa, iar un flăcău rostogo- 
lea un butoi. 

Și mai cărau oamenii coșuri cu ouă și roţi de caș proaspăt, 
cireşe văratice şi câte şi mai câte. Și erau toţi veseli, luminoşi, 
și-i făceau cu mâna lui Guguţă. 

„Mare petrecere o să mai fie în satul nostru deseară, se bu- 
cura băieţelul. Și oare cum de-a aflat atâta lume că eu am trecut 
astăzi în clasa a doua?!” 

Guguţă îi arată tatei niște oameni care lucrau pe malul Ră- 
utului. 

— Vezi? Dacă am trecut în clasa a doua, ei fac un pod peste 
Răut. 

— Bi-bi-bi! răspundea bucuros camionul în locul tatei, care 
stătea țanțoș la volan. Clonc-clonc-clonc! se fudulea şi cloşca. 

Pe cel mai înalt copac de pe uliţă fluturau două steguleţe, 
iar între ele pălăria lui Guguţă. Tata a tras camionul în curte. 

a doua?! 


— Și cum de a aflat atâta lume că am trecut eu în clasă « 


Ferestrele erau deschise vraişte; şi ușa de la casă era deschisă 
şi cea de la bucătărie era deschisă, şi cea de la beci deschisă... 

Gardurile de jur imprejur erau îmbrăcate in covoare, pe fu. 
nie stăteau înșirate toate cămăşuicile lui Guguţă din clasa întâi 
şi mama le-a ieşit înainte cu trei buchete de liliac: unul į la 
pus lui Guguţă în braţe, altul i l-a dat tatei, iar pe al treilea la 
agăţat la fereastra camionului. . 

Apoi a strâns capul lui Guguță la piept, glasul i s-a topit şi 
în ochi i-a încolțit o lacrimă. | 

- Puiul mamei, pui! Ca mâine te duci la armată şi cu cine 
rămân eu în bătătura casei? 

Guguţă era în al nouălea cer: 

— lată, dacă ai o clasă! Satul îţi dă camion, tata e şoferul tău, 
iar mama e gata să te petreacă la armată! 

— Eşti acasă, Guguţă? deschide portiţa, cu o căldare goală 
în mână, Gafia lui Toader Putină, care nu l-a văzut de ieri, 
la, ce mare te-ai mai făcut astă-noapte! Am venit să te Pup în 
frunte - şi pune căldarea lângă Guguţă. 

Guguţă pricepe unde bate vecina: ia căldarea, dă fuga la fån- 
tână și i-o duce acasă plină. Apoi, până se întoarce stăpâna, îi 
umple cu apă putina, oalele, străchinile, toarnă apă în troacă, 
în covată, mai umple și un butoi, să aibă tuşa Gafia apă până 
la bătrâneţe. 

A doua zi, dis-de-dimineaţă, un bătrân își leagă vaca la 
poarta lui Guguţă și intră în curte. Guguţă ştergea farurile ca- 
mionului. Avea de gând să se ducă cu tata la Bălţi. 

— Tu ești acela? unde zice bătrânul; de aseară vuiește ulița 
că ai trecut în clasa a doua. Cum am ieșit cu vaca din ogradă, 
zic: ia să-l văd la ochi. Ieri erai atâtica, azi iată îmi ajungi la 
umăr! și omul se așază pe prispă. 

Guguţă n-are încotro, îi duce vaca la cireadă. 

— A-a, Guguţă! își scoate pălăria văcarul. Am auzit, cum 
să nu! și-i strânge mâna. 

Lasă că nici Guguţă nu-i cu obraz de scoarță: îi dă drumul 
văcarului acasă şi rămâne el cu cireada în ziua aceea! 

La prânz, tata i-a adus mâncare cu camionul, iar pe la 
chindie vine poştaşul cu bicicleta şi-i întinde o scrisoare de la 
mama. 

Seara, Guguţă s-a întors în sat cu geanta poștaşului la șold 
şi vacile intrau în curţile oamenilor din Trei lezi cu telegrame, 
ziare şi scrisori agăţate de coarne. 

Aşa au aflat toate casele din sat că Guguţă a trecut astă- 
noapte în clasa a doua. Apoi, când au terminat podul cel nou 
peste Răut, vestea s-a dus degrabă şi-n Pelinia, şi-n Sofia, și-n 
Singureni — în toate satele dimprejur. Ba, zic unii, și la Bălţi au 
sărbătorit... 

FRIZERUL 


ând aude că vor să-l tundă, ia-] pe 

Guguţă de unde nu-i! Umblă 

unde umblă până coboară amur. 
gul, iar frizerul din Trei lezi, de când a tăiat 
o ureche, nu ţi-ar lua noaptea foarfecele în 
mână măcar să vină şi impăratul. Câte un 
gospodar, care nu avea vreme ziua, bătea 
noaptea la ușa frizerului. 

- Eu nu-s acasă, om bun, se 
auzea dinăuntru glasul frizeru. 
lui. Dacă nu-ţi place să umbli 
cu urechi, vino mâine seară! 

O dată pe lună, frizerul îşi 
scotea halatul, urca dis-de-di. 
mineaţă pe bicicletă și, la rândul 
său, se ducea la Cucuieţi să se 
tundă. 

Întors acasă, omul se uita în 
oglindă cum l-au frezat acolo și 
hai să-i tundă și pe gospodarii 
din Trei lezi așa!... 

La o săptămână-două, pă- 
rea că toți oamenii din sat umblă cu capul 
frizerului pe umeri! Noroc de nas şi de 
urechi, altfel copiii nu şi-ar mai fi recu- 
noscut părinţii. 

Când însă punea mâna pe Guguţă, îl 
tundea până la piele... Apoi, vai de steaua 
lui! Frizerul, primul îl ciocănea în vârful 
capului, râzând că dovleacul e verde încă 
şi-l trimitea afară, să se coacă! 

Mai necăjit om decât Guguţă nici că se 
afla în clipa aceea pe pământ. Unde pui că 
și pe drum se găsea ba unul, ba altul şi-i 


tot ciocăneau dovleacul, de i se părea că până acasă chiar o să-l 
mănânce ... o vacă. 

În ziua aceea, Guguţă se încuia în coteţ, punea mâinile pe 
piept şi se jura că acolo are să moară. Când închidea ochii, chiar 
i se năzărea că, iaca, stă în sicriu. Nu ştiu cine anină un prosop 
în streaşina casei... Pe mama o stropesc femeile cu apă, tata um- 
blă prin curte cu capul gol, nebărbierit... 

- O-o-o-f, Guguţă, de ce nu mi-ai spus mie jalea ta-a-a! bo- 
ceşte Gafia lui Toader Putină, netezindu-i capul chilug. 

Vin copiii pe care i-a dus el sub căciulă, aduc portretul lui 
Guguţă în ramă neagră. Iată şi frizerul în urma lor, cu o floare 
în mână. Guguţă sare în picioare şi mai pune un drug în ușă... 

Găinile se ouau în sâmbăta aceea la vecini. Abia pe la chindie 
Guguţă scotea nasul în curte, cu capul încoronat de pene colo- 
rate. Băieţelul trecea de partea pieilor roșii! 

De la o vreme, cum simţea că vor să-l tundă iar, una-două, se 
cățăra în vârful unui salcâm mai înalt decât casa. 

Mama se învârtea în jurul copacului, îl ameninţa cu degetul, 
se făcea că aduce scara, dar Guguţă... habar de grijă! Acolo ră- 
mânea o bucată de zi, tot așteptând să se facă pasăre. 

Când cobora pe pământ, tot om era. Ba dimpotrivă: în copac îi 
mai creştea părul şi acum o scotea pe mama cu totul din sărite. 

— Ştiu că n-am să-ți aduc frizer din altă țară, măi bumbule! 

— Nu te supăra, mamă. Mai bine alung capul de acasă - şi-l 
băga iute sub pălărie, să nu mai fie sămânță de vorbă... 

Şedea cât şedea capul lui Guguţă sub pălărie, dar odată şi 
odată venea vremea prânzului şi, când îl scotea de sub pălărie, 
părul îi era şi mai lung. Aţine-te atunci, Gugută! 

Sâmbăta, mama îi trimitea frizerului plăcinte. Guguţă i le 
punea pe prag și o rupea la fugă acasă netuns. 

Biata mamă îl ocăra apoi pe frizer că n-are obraz şi se ținea 
iar lipcă după băiat... 

Când i-a adus odată plăcinte din cele cu poalele-n brâu, fri- 
zerul l-a ajuns din urmă: 


— Fugi, a? Dar tu ştii că un om, pe care l-am tuns eu cândva, 
acum e general?! pe t 

-= Ei, dacă e aşa, zice Guguţă, invaţă-mă și pe mine a tunde! 

Cum nu avea nici un băiat, frizerul era bucuros să lase up 
urmaş în Trei lezi. Coboară omul din pod un manechin cu pe- 
rucă, îl aşază pe scaun cu fața la oglindă și-i intinde foarfecele 
lui Guguţă: 

— Azi îl tunzi la urechea dreaptă. | 

„Cârţ... cârţ... cârţ..”, muşca foarfecele părul, iar Guguţă se 
gândea care om din sat merită să ajungă general. 

- Aşa-a! îl lăuda frizerul, Mai ia puţin de-aici... Așa-a! Lasă 
că degrabă te fac ajutorul meu! 

Apoi mânca plăcinte, văicărindu-se că nu prea are câştig, 
Oamenii din sat cică se iau cu lucrul și, când se trezesc, nu le 
mai stă pălăria pe cap. 

Într-o zi, ce-i dă în gând? Scrie într-un caiet cine și când s-a 
tuns. Dacă nu venea omul la timp, femeia frizerului bătea la 
uşa lui: 

— lată aşa şi așa, îi arăta femeia cam cu cât i-a crescut părul. 

Omul ridica pălăria: 

- Măi, comedie! Vezi până și ce creşte sub pălărie... Nu cum- 
va ai mata vrun ochean?! 

— De ce să n-am, nene? abia îşi ţinea râsul femeia. 

Numai un sătean nu se dădea băgat în caiet. Îşi făcuse o ga- 
ură la pălărie, să răsufle părul, și îşi vedea de treabă. Femeia l-a 
poreclit „omul cu hogeag la pălărie”. 

— Apoi mai bine să fiu cu hogeagul meu, decât să mă tundă 
cine şi cum i s-a năzări, i-a tăiat-o țăranul. 

De când a apărut caietul, treaba mergea strună. Frizerul nu 
mai avea vreme să se ducă la Cucuieţi: acum se uita la o fotogra- 
fie de-a lui și întocmai așa îi tundea și pe săteni. 

De la un timp, i-a crescut părul frizerului de nu i se vedeau 
urechile! Și, cum avea o crăpătură la ușă, într-o sâmbătă a sim- 
țit, după mireasmă, că au apărut pe aproape plăcinte, ba chiar 

- Aoleu! Ce-ai făcut, ştrengarule, din capul meu?! 


s-a priceput de la cine sunt. A deschis bucuros fereastra şi la 
strigat pe Guguţă. 

Băieţelul s-a întors cu inima în călcâie. 

— Mă rog de intră, Guguţă, i-a deschis uşa frizerul, cu o bu. 
cată de plăcintă în mână. Bine că ţi-a dat în gând să vii. Mă tem 
că azi mă tunzi tu pe mine. Măcar la ceafă, a? la-mi cată: Par- 
că-s un urs. Am făcut oleacă de bani, dar îmi pare că s-a urcat 
în capul meu tot părul pe care l-au lepădat oamenii din sat. 

— Apoi să vedem, nene, dacă n-am uitat a tunde! prinde Curaj 
Guguţă. 

Acum băieţelul ştia cam cine e bun de general în satul lor! 
Îndată a îmbrăcat un halat alb şi, luând foarfecele, »Cârţ-cârţ- 
cârţ..., s-a apucat de treabă. Frizerul, cât era de zdravăn, se 
făcea tot mai mic în scaun. 

— Lasă-mă un pic să mă odihnesc! îl tot ruga pe Guguţă. 

— Pişcă? 

— E-he-he! Ia seama la urechi! 

Guguţă caută cam pe unde-s urechile omului, pune două 
semne și iar: „cârţ-cârţ-cârț...” Apoi, a prins a bâzâi maşina de 
tuns...” 

— Mai ai? 

— Olecuţă, îşi şterge sudoarea de pe frunte Guguţă. 

Da' frizerul parcă simte că îl suflă vântul pe la urechi şi, când 
pune mâna, sare cu scaun cu tot. 

— Aoleu! Ce-ai făcut, ştrengarule, din capul meu?! 

Guguţă aruncă mașina de tuns cât colo şi țuşti pe fereastră: 

— Mai rămâneţi cu bine, „domnule general”! atât a reuşit să-i 
strige băieţelul. 

Frizerul cu o mână își pipăie capul, cu alta înşfacă scăunelul 
pe care tundea copiii și zvârrr! în urma lui Guguţă. 

Afară era o mamă de căldură că nu se ridica pasăre în văz- 
duh, dæ’ frizerul a ieșit în sat cu căciula pe cap. Cine-l vedea, 
credea că l-o fi ajuns răceala de astă-iarnă și se duce la farmacie 
după leacuri. 

Tocmai atunci a prins a suna clopoţelul de la şcoală. Dând 
buzna în drum, copiii îl salutau din toate părţile. 

Se uită frizerul în stânga, se uită în dreapta. Cum să le răs- 
punzi tu la toţi odată? Şi unde îşi scoate omul căciula, apoi o 
coboară repede, dar era prea târziu. Copiii au rămas cu gura 
căscată: iată, şi-a găsit şi el naşul! Până acasă au uitat tot ce au 
învățat în ziua aceea la şcoală. Ştiau una: frizerul e tuns chilug! 

Când au aflat ce ascunde căciula frizerului, oamenii din Trei 
lezi s-au îngândurat: nu alta, el a fost la Cucuieţi şi, de la o mâi- 
ne, o să se umple satul cu chilugi! Din ziua aceea, au prins a 
ocoli casa frizerului. Peste o săptămână, mai toți umblau cu 
hogeag la pălărie!... 

ă stai acasă, Guguţă, i-a strigat mama |. 
S ieşind din curte, că o să vină Meşterul, : 
3 


să pună fundul la un butoi! 
Guguţă a agăţat un clopoțel la portiță, 


să audă când va intra dogarul, şi s-a luat ` 


cu treburile sale. lată, soarele se ridică, 
dar omul acela nu se arată... 

Ca să-l găsească meş- 
terul acasă, Guguţă s-a 
băgat în butoi. Păi, că nici 
soarele nu-l ardea acolo! 

Ostenit de atâta alergă- 
tură şi cu nădejdea că este 
clopoțelul la portiţă, a ui- 
tat de griji și a adormit în 
butoi. 

Trebuie să vă mai spun 
că dogarul din satul Trei 
lezi era cam surd de-o 
ureche și fluiera toată vre- 
mea, ca să vadă dacă aude 
GUGUTĂ — ©" cealaltă a a 

ne Numai ce adormise Guguţă şi iată, 
CAPITAN apare şi meşterul, fluierând, sau poate că 
DE CORABIE acela nu era meşterul! Cum intră în cur- 
te, dă cu ochii de butoi. Una-două, omul 
îi potrivește fundul și-i întăreşte cercuri- 
le, dar le bătea încet-încetinel: i se părea 

lui că sforăie nu ştiu cine pe aproape. 
Apoi dogarul, sau poate că nu era el, 
a luat-o la picior. Abia când a ieşit omul 
din curte, Guguţă a auzit clopoţelul de la 

portiţă şi s-a trezit. 

PI a N NO ENAERE RR RI II 


În jur întuneric — să-ți dai cu degetul în ochi. Când îşi dă 
seama unde-i, sare în picioare, dar... ieşi din butoi, dacă poţi! 

- Încă-i bine că n-au bătut cepul, îşi zice Guguţă şi se uită 
prin gaura butoiului. A-ha... Parcă e curtea noastră. lată stogul 
de fân, găina cea porumbacă, un colț de casă... Aoleu, uşa e 
descuiată! Dacă vin acum hoţii?! 

Guguţă bate cu pumnul în butoi, strigă la vecini, dar nu-l 
aude nimeni. Numai viţica rage, că nu are cine s-o adape. 

Şi, cum sta covrigel în butoi, unde îl apucă un dor de m 
şi de tata, şi de rude, şi de băieţi, şi de soare, şi de bulboana de 
la Răut... 

„lată, am rămas singur-singurel pe lume!”, s-a auzit glasul 
lui. Hai atunci să dea butoiul de-a rostogolul, cu gândul să iasă 
la drum şi să se ducă aşa la bunicu-său. 

„Hoh, hop, hop!” se rostogolește butoiul, dar nu poate 
nimeri poarta. Ba o apucă spre coteţ, ba se opreşte în gura be- 
ciului... Să fi trecut o oră, nu mai mult, lui Guguţă însă îi părea 
că stă în butoi de un car de ani. Din când în când işi pipăia 
fata: i-a crescut barbă ori nu? 

Deodată, în butoi se întunecă. 

— Nu cumva mi-a slăbit şi văzul? îl străfulgeră un gând. 

Dar tot atunci se aude un bubuit afară. O clipă s-a făcut lu- 
mină, Guguţă şi-a zărit o mână şi un picior, iar a trăsnit cerul 
și în butoi a prins a mirosi a ploaie. 


ama 


Plouă, plouă, 
Am umbrelă nouă! 
strigă Guguţă vesel din butoi. 

Ploaia nu ştia unde se ascunde băieţelul care o întărâtă. De 
ciudă, hai să ude tot satul! Puhoaiele o luau tot o fugă spre 
Răut. 

Guguţă ascultă cum bat tobele ploii şi inima îi fuge în căl- 
câie. Casa lui e devale, chiar pe malul Răutului! 

Acuşi se umple curtea cu apă, dărâmă gardul și duce 
butoiul drept în râu. De unde să ştie lumea cine e în butoia 
Când vor cânta cocoşii de miezul nopţii, te pomeneşti că ajung 
la Nistru. Mâine. în zori, huştiuliuc în Marea Neagră!..» săi 
îngrozeşte Guguţă şi unde işi dezbracă repede cămăşuica şi 
astupă cu ea vrana. 

-De balenă nu mă tem. Cum o să intre ea pe găurica asta 
ìn butoi? Dar tot mai bine e să-mi iasă în cale un delfin, Fac 
hături din pantaloni, îl inham la butoi şi... di-i pe mare! 

— lată un butoi care vorbeşte! or s-alerge alți delfini. Ni] 
laşi nouă, Guguţă? Îţi dăm o corabie pe el! 

— Vi-l las, cum să nu! Unde-i corabia? 

lată, o aduc. Eu mă urc la cârma corabiei și vin pe Răut aca- 
să. O strig pe mama, îl strig pe tata. 

Mama işi clăteşte repede picioarele în troacă, tata încuie 
casa, luăm cu noi găinile și vițica, eu ridic ancora și... unde 
crezi că ne ducem? În ospeţie la australieni! 

Mama — bucătar de bord, tata — ajutorul meu, iar eu — că- 
pitan de corabie! 

Când a stat ploaia, corabia lor se afla tocmai în Marea Gal- 
benă. 

Tata rabdă cât rabdă și unde zice: 

— Pot s-o conduc și eu puţin? 

Guguţă ii face semn: chipurile, mai pe urmă, tată, acum 
valurile sunt prea mari! 

Dar mama, când o căutai, tot pe lângă găini: „Pui, pui, pui, 
nu vi-i dor de casă?!” 

Iar cu vițica — mai mare buclucul: cum vedea o insulă, în- 
cepea a rage. De voie, de nevoie, opreau corabia să pască vițica 
pe mal. Drept cå şi ea avea obraz: până în Australia s-a făcut 
ma-a-are, o coşcogeamite vacă!” 

Galbenă 


Când a stat ploaia, corabia lor se afla tocmai în Marea C 


Tocmai atunci, hop, că se aude clopoţelul de la portiţă. Intră 
mama în curte şi vede că spânzură din butoi o mânecă de la 
cămașa lui Guguţă. Mama, mirată, dă să scoată cămaşa, Gu. 
guţă, în loc de australieni, zăreşte picioarele mamei. 

= Eu sunt, mamă... 

— Vai de mine! Da! cum te-ai băgat acolo?! Eşti viu? 

— Viu, mamă. 

— Acuși scot un fund! aleargă femeia după ciocan, dar se 
răzgândeşte. Dacă zdruncină ceva în capul băiețelului?! Unde 
mai pui că butoiul s-a umflat după ploaie. 

Şi, cum trecea o căruţă pe drum, mama o oprește, urcă în 
doi cu căruțașul butoiul în căruţă și o iau repede spre Casa 
meşterului. 

În urma căruţei îndată s-a strâns buluc de gură-cască. Prin- 
tre ei era şi un felcer cu o seringă subsuoară. 

Un om, văzând pe fereastră căruţa cu butoiul, credea că 
mama lui Guguţă duce vin nou de vânzare și a ieşit în drum 
cu furtunul şi paharul în mâna. 

— Acolo e Guguţă! arată cu degetul la butoi o fetiță. 

Da’ mama avea altă grijă: din când în când dădea drumul 
în butoi la câte-o firimitură de pâine, ca să-l prindă pe băieţel 
cu suflet. 

— Ce s-a întâmplat, oameni buni? iese meşterul zburlit din 
casă, când vede că ograda i s-a umplut cu lume. 

— D-apoi bine, dogarule! Ia să te închid eu în butoi! Aşa 
meșter imi ești? îl face mama de două parale. Acum scoate-l 
de acolo, ce stai și te holbezi la mine?! — și mai sloboade o firi- 
mitură pe vrană. 

Când înţelege dogarul că este nu ştiu cine înăuntru, degra- 
bă înfășură ciocanul într-o cârpă, aruncă fluierând trei cercuri 
și dă afară fundul. Guguţă scoate capul din butoi, viu şi bun 
sănătos. 

— Da cum vine asta, măi băiețele? îl iscodeşte meşterul şi se 
întoarce către mama lui Guguţă. Eu n-am ieşit azi din curte, 
femeie! Păi, întreabă-l pe dânsul cine a înfundat butoiul. 

Guguţă ridică din umeri: n-a văzut nimic! 

— Asta-i trebuşoara frizerului, zice un vecin de-al lui Gugu- 
tă. De când i-a făcut Guguţă şotia şi omul a rămas fără clienţi, 
mă aşteptam eu că o să pună ceva la cale. Și apoi, l-am văzut 
pe la prânz, umblând pe ulița noastră. 

Şi lumea se strânge ciucure în jurul vecinului, iar mama îl 
trage de limbă: ce avea frizerul în mână și dacă acela, într-ade- 
văr, era frizerul?... 

Numai unul Guguţă e bun bucuros: cum-necum, dar azi a 
fost căpitan de corabie! 

amă, o întreabă Guguţă în. 
tr-o zi, eu sunt băieţelul tău 
ori nu? i , 
— Aoleu! Nu cumva al fierbințealä? 
se îngălbeneşte mama şi-i pune mâna pe 
frunte. d FRI 

— Ei, dacă-s băieţelul tău, astăzi am să 
te învăţ a merge cu bicicleta! 

Mamei îi vine inima la loc, 
dar, când îşi aduce aminte că 
bicicleta are numai două roți, 
îl ia la trei parale: 

_ De bicicletă îmi arde mie? 
Tu nu vezi că iată-iată ne vine 
rândunica din ţările calde și 
eu încă n-am văruit în căsoa- 
ie? Ca un fecior de gospodar 
ce eşti, mâine ia să te scoli, 
Guguţă, mai diminecioară și 
să mă ajuţi! 

Când intră mama a doua zi 
în căsoaie, o jumătate de pod 
GUGUTĂ O ră văruită. Drept că și chica băieţelului 

> > y  sefăcusealbă,iarelse freca pe la ochi... A 
ÎNVAȚĂ mai pus mâna şi mama şi, pe la chindie, 
P. E MAMA căsoaia era gata pentru oaspeți. Fereastra 

SĂ MEARGĂ au lăsat-o deschisă: dacă vine rândunica 

CU BICICLETA noaptea? 
- Am să-ţi cumpăr ceva, ochiosule, nu 
ştia cum să-l bucure mama. 
- Nu-u, eu îţi fac un dar! zice Guguţă 
cu nasul plin de var. 
Mama îi strânge capul la piept. 

— Apoi... o să te învăţ a merge cu bicicleta. Acesta e darul 
meu. 

— Da ce-o să zică lumea, măi băiețele? se uită mama serioa- 
să în ochii lui Guguţă. 

- O s-o învăţ și pe nana Rodica și o să fiți două pe uliţă. 

Gândul ăsta i-a plăcut mamei, dar, în loc să zică da, întoarce 
cojocul pe dos: 

— Învaţ-o pe nan-ta Rodica. Eu nu-s de bicicletă şi, ia seama, 
mai mult să nu mă sâcâi! 

— Iii! Nu cumva mama se teme?! s-a posomorât Guguţă. 

De atunci, parcă nu avea inima în el. Într-o zi s-a închis în 
căsoaie, unde gospodărea rândunica, și nu zici că s-a pus pe 
plâns? Pasărea îl privea cu ochi mari. 

— Mama mea e fri-coa-să! i s-a jeluit el. 

Rândunica însă credea că băieţelul e flămând și s-a dus să-i 
prindă o musculiţă. 

Vedea mama că este ceva la mijloc, dar nu putea scoate mă- 
car o vorbă din el, nici cu cârligul. 

Când colo, iată ce se întâmplă într-o zi... Era o vacă în Trei 
Tezi care se ţinea numai de pozne. Nu în zadar stăpânul îi băga 
coarnele în două mâneci de pufoaică, legându-le strâns cu o 
sfoară. Cum venea seara de la păscut cu un corn ieşit din mâ- 
necă, vaca asta dă de o femeie pe drum. Şi unde se repede la ea, 
îmbourând capul, și o strânge la gard, gata-gata să-i bage cornul 
sub coaste. Femeia şi-a pierdut graiul și s-a făcut albă ca varul. 

Un vlăjean de pe uliţă a încremenit cu gura căscată, da’ 
mama lui Guguţă tocmai îşi spăla capul. Auzind răcnete, a 
alergat, despletită cum era, și a alungat vaca cu ... o vărguţă! 

Atunci i s-a luat băieţelului piatra de pe suflet. Îi venea să se 
urce pe casă și să strige în gura mare: 

— Să mai spună acum cineva că mama mea e fricoasă! 

Păi, că nici Guguţă nu-i dintre cei de își lasă corabia în voia 
valurilor: are, aşadar, cui semăna! 


u ştiu cum făcea mama, dar cădea numai pe pământ gol... 


N 


— A-şa, îşi freca mâinile băiatul, a sosit momentul, Guguţă! 

Şi, cum rămâne singur, prinde a scoate din casă pernele, 
plăpumile, țoalele, paltoanele, căciulile, sacul cu lână şi tot ce 
a mai găsit şi... hai să le înşire prin curte! 

Când vine mama, își pune mâinile în cap de la poartă: 

— Ce văd eu, Guguţă, ori mi s-au stricat ochii? Cine şi-a bă- 
tut joc de casa noastră? 

— Eu le-am scos, mamă. Dacă te-a trânti bicicleta, să ai pe 
ce cădea. 

= Ce să fac eu cu tine, a? Și apoi... vecinii sunt acasă... 

— Acum, mamă, rămânem numai noi doi pe toată ulița, 
trage o țopăială Guguţă. Până îmbraci tu pantalonii, eu mă 
întorc — şi ţuşti din curte! 

— Tanti Anică-ă! strigă la poarta ei. 

Femeia iese din casă cu mâinile pline de aluat. 

— Cârligul lui moş Anton e la mata, așa-i? Te-a rugat să i-l 
duci îndată, că a scăpat căldarea în fântână! 

— Mulţumesc, Guguţă, am să-ţi coc o turtă cu mac. 

— Mătuşă Catincă-ă! sare Guguţă gardul la altă vecină. 

— Ce-i, Guguţă? scoate femeia capul din beci. 

— Viţelul matale aşa mai rage devale!... 

— Aracan de mine! se apucă de cap mătuşa. Azi încă nu 
l-am adăpat! Degeaba am mai pus căldarea aceea în mijlocul 
curţii, să-mi aduc aminte de el când oi vedea-o! 

— Tanti Cristină-ă! intră Guguţă în altă curte. A zis nenea 
Zaharia că i s-a rupt oiştea de la căruţă și nu poate veni la 
prânz. Dacă ai mata timp, apoi să-i duci ceva la grădină. Pâi- 
nea, a zis, s-o învelești în şervetul cela pe care ai cusut deunăzi 
un fluturaş. 

Două vecine au luat-o care încotro, a treia nu era acasă, iar 
tanti Cristina, cum avea cel mai lung nas de pe uliţă, a prins 
firul de unde bate vântul! Făcându-se că iese pe portiţă, tupi- 


luş-tupiluş s-a întors pe sub gard şi s-a REUS după coteț. în 
caz de o vede cineva, de, caută femeia găinile de ou... 

Guguță, una-două, a înălțat şaua de la bicicletă, i-a umflat 
bine roțile, dar mama nu se grăbea. Abia când a plecat și rân- 
dunica de acasă, s-a urcat pe bicicletă. 

Nu ştiu cum făcea mama, dar cădea numai pe pământ gol. 
Guguţă acum muta un țol, acum alerga în urma bicicletei cu 
o pernă în mână, iar mama huştiuliuc! într-o albie cu apă, 
dar... măcar să zică văleu. Se ridica îndată şi iar încăleca pe 
bicicletă!... 

Când s-a întors tata, nu putea intra în curte, însă era bun- 
bucuros de pozna nouă a lui Guguţă. A lăsat baltă camionul 
la poartă şi, punându-și un şorţ, hai să pregătească cina, apoi 
şi-a dorit el însuşi poftă bună, că mama nu mai cobora de pe 
bicicletă. 

Vecina stătea cloşcă după coteţ. Mare i-a fost mirarea ma- 
mei când i-a spus femeia a doua zi de câte ori a căzut şi mai 
ales unde. 

— Norocul matale, cumătră, că erai în pantaloni. Da-i bun 
lucru, zic eu. Am să mă ţin de capul lui Zaharia să-mi cumpe- 
re și mie o bicicletă! 

CÂND VEI 
AUZI 
CLOPOTUL 


re Guguţă un câine mare şi flocos, 
dar nu prea face treabă. De leneș 
ce-i, nu deschide ochii câte-o săp- 


tămână. Atunci adună lătrat într-insul! 

Când a văzut că i se coc cireșele în gră- 
dină, Guguţă şi-a cumpărat un câine mic, 
să-l trezească noaptea pe cel mare. 


Cum aude un foșnet, hămăie 
şi hămăie câinele cel mic, până îl 
scoală pe cel mare. Și, când latră 
acela o dată, parcă ar trage cu tu- 
nul: se lasă linişte pe toată ulița 
şi se aprinde lumina în ferestre la 
vecini. Odată treziţi, moş Nichi- 
ta şi Toader Putină nu mai pot 
adormi, ci rămân să păzească ei 
cireşele lui Guguţă! 

Dimineaţa, tata mângâie câinii 
şi se laudă celor doi vecini că nu 
i-a atins nimeni cireșul în faptul 
nopţii. 

A doua seară, iar latră câinele 
care trezește ulița şi se aprinde lu- 


mina la vecini... 

Când s-au terminat cireşele lui Guguţă, 
moș Nichita a intrat în curtea lui Toader 
Putină cu un ulcior de vin în mână. 

Să fi trecut vreo două săptămâni, nu 
mai mult. Într-o noapte, câinele cel mare 
din nou i-a trezit pe vecini. Au tot stat de 
veghe, dar nu ştiau ce păzesc. Abia în zori 
au văzut că în grădina lui Guguţă se coc 

ci strugurii, tata a zis că ar 
ă-i păzească via. 


Toam i ndul 
na, când au prins asel 
t Guguţă şi cheamă câi i 


ăi uţă si 
avea nevoie de un băiat câ a ea 
— Mă duc, mamă, nu se lasă 
e: Dute bia s-or mai hodini şi bieții vecini. i de când 
Sute, E ; ră, umblă sărman:: 
l-ai adus pe ştrengarul cel mic la casa pie n fa mana dl 
oameni cu ochii roşii şi se duc la deal cu aaa Fly is Ai 
Tata a înjghebat o colibă şi Gugut oE ; câi- 
> rămână şi a la a 
nii lui trebuiau să rămână ŞI noapte see 
Cum amurgea bine, paznicul de noap cur Šta 
um g x pe câinele cel mare şi dădea „bună 
unde ştia el, îl lăsa de strajă pe càin 
seara” pernei. PE a PE AR 
Dulăul - atâta aştepta. Își lăsa îndată capul pe ulgăre, 
c a buştean, să adune lătrat, 


aai aA zi, şi adorme: 

pe care îl ochea de cu zi, şi a 5 pei ua 
Câinele cel mic scutura din cap: într-o ureche îi sforăia paz- 

nicul, în alta cântau greierii. Pe la miezul nopții, iată, vede că 


de după deal răsare numai o jumătate de lună şi... hai să latre: 
săriți, hoţii au furat o bucată de lună! 

„Ham!”, bătea cu tunul dulăul, de se auzea tocmai în sat. 

— Scoală, bădie, că a lătrat câinele cel mare! ciocănea Toa- 
der Putină în fereastra lui moș Nichita. 

Moş Nichita arunca o pufoaică pe umeri și alerga cu Toader 
Putină în deal la vie. 

— Stai, că trag! striga paznicul, trezit de câinele cel mare. Şi se 
apuca să-și caute pușca, dar nu-şi mai amintea unde a pus-o... 
Până s-o găsească, i se făcea iar somn și intra în colibă. 

Câinele cel mare avea grijă să nu i se răcească bulgărele, pe 
câinele cel mic îl fura îndată Moș Ene și... rămâneau Toader 
Putină cu moș Nichita să păzească via de hoți. 

Dimineaţa, Guguţă le aducea sapele, de-ale gurii şi o desagă 
cu două perne. Dg’ paznicul se întorcea în sat fudul, că nu i-a 
atins nimeni nici măcar un strugure. 

Ei, şi dacă ziua trecea un om pe drum, hămăia de trei ori 

Uite, bre, că n-au uitat! îsi netezea barba un mne 


câinele cel mic, lătra o dată câinele cel mare şi răsărea ca din 
pământ Guguţă, cu un băț în mână: pi 

— De ce nu mănânci struguri, moşule? Nu vezi că s-au copt? 

— lartă-mă, Guguţă. Îi gust îndată. PE 

— Bine, da când vei auzi clopotul la iarnă, să ieşi pe Dealu] 
Morilor. 

— Aşa are să fie, Guguţă, şi omul se sătura de struguri. 

Câte unul mai viclean se temea să nu fie vreo cursă la mijloc: 

— Păi, mă duc după ochelari, nu care cumva să mănânc vreg 
bobiţă verde, spunea omul într-o doară şi nu se mai arăta pe 
drumul acela. 

Dacă trecea o femeie pe lângă vie, Guguţă îi mai dădea şi un 
ciorchine de poamă pentru acasă. 

— Da’ oare ce pune la cale băiatul? se întrebau oamenii. Clo- 
potul nu bate niciodată degeaba! 

Încă nu fulguia afară, da’ copiii se strângeau câte doi-trei 
prin şoproane şi puneau ceva la cale, în taină. 

A nins, a nins şi iată că într-o duminică, dis-de-dimineaţă, 
pe când abia a prins a ieși fumul din hogeaguri, sătenii au au- 
zit clopotul. Suna lung, prelung, i se făcuse dor de oameni. 

Şi a tot sunat clopotul acela până a ieşit mai tot satul, de la 
mic la mare, pe Dealul Morilor. 

Guguţă aştepta în vârful dealului cu o grămadă de sănii - 
care noi, care vechi, adunate de pe la toate casele. 

— Aaaracan de mine! cade în zăpadă o femeie. Nu cumva ne 
mută în alt sat? 

— Oameni buni! și-a scos Guguţă căciula şi a ținut o cu- 
vântare scurtă, că-i era frig la urechi. Cine a mâncat astă-vară 
struguri din via pe care am păzit-o eu, îl poftesc să se dea as- 
tăzi cu săniuța! 

Sătenii au boldit ochii: la una ca asta nu se așteptau. 

— Eu îs de săniuţă, a?! s-a răstit o femeie, punându-și mâi- 
nile în șolduri. 

— Să se dea copiii, iar noi le ducem săniile în deal, își ridică 
gulerul directorul şcolii, căci mâncase și el struguri. 

Și iată că iese din mulţime Toader Putină. 

— Bădie Nichita, unde eşti? 

— Aici eram, cumătre. 

— Hai s-o facem și pe asta! își apasă Toader Putină căciula 
pe urechi şi se așază cu moş Nichita pe o săniuţă. 

»U-hu-hu-huuu!”, a răsunat valea Răutului. 

— La o parte! strigă soția unui om cu hogeag la pălărie şi se 
urcă pe altă săniuță. 

Atât le-a trebuit celor din Trei lezi. Nu-şi dădeau apoi rând 
la sănii, de s-au trezit peştii sub gheaţă şi căscau gura la Dealul 
Morilor. Numai cei care s-au dus toamna acasă după ochelari 
stăteau deoparte, zgribuliţi. 

Oile behăiau în sat neadăpate, vacile răgeau flămânde, săte- 
nii însă nu se dădeau duşi de pe valea Răutului. Frizerul, când 
s-a răsturnat o dată, nu-l mai puteau găsi prin cele troiene, 
iar primarul, mare poznă, şi-a pierdut ştampila dându-se cu 
săniuța! 

La urmă, au înălțat pe Dealul Morilor un om de zăpadă. 
Când i-au pus capul, semăna leit cu Guguţă. La picioarele lui 
au făcut doi câini de zăpadă - unul mare şi altul mic. 


vea Guguţă un binoclu, dar cine 
f | să-l ia în seamă, când lumea vă. 
zuse lucruri şi mai grozave? Lăsa 
binoclul ziua pe cerdac, de acolo îl lua 
seara; îl uita la poartă, la poartă îl găsea. 
— Iată, la război, îi spune un vânător, 
chiar vecinul lui Guguţă, he, la război, 
un ochean făcea parale! Genera. 
lul nostru, se laudă vecinul, avea 
o mamă de ochean, că numai î] 
punea la ochi şi inamicul ieşea de 
unde era ascuns și ridica mâinile! 
Guguţă ce să zică? Știu că nu 
avea să stârnească un război, doar 
ca să aibă ce face cu binoclul! 
Poate că ar fi uitat lumea cu totul 
de binoclul lui, dar iată că băieţelul 
îl duce într-o zi la ochi şi vede că 
merge, hăt pe șleau, o căruță din 
satul lor. 
Vizitiul, cum era dus pe gânduri, 
n-a luat seama că s-a deshămat un 
BINOCLUL  calşi, văzându-se slobod, a rămas să pas- 
LUI GUGUTĂ că iarbă pe marginea drumului. 
7 Omul l-a tot mânat cu biciuşca pe ce- 
$ OMULETIT lălalt la deal, la vale, până a ajuns căruța 
VERZI  insat. Când colo, îi iese înainte Guguţă, 
care văzuse totul în binoclu: 
— Moșule, ai pierdut un cal! 
— Ei, comedie, se crucește moșul, da 
unde e celălalt? 
Guguţă pune binoclul la ochi şi dă de 
calul omului tocmai lângă movila de pe 

dealul cel mare. Moşul îl deshamă pe cel de la căruţă, încalecă 
ȘI 0.18 la trap, lăsând căruţa în seama băieţelului. 

Până acolo, a căzut iar pe gânduri. Bucuros că şi-a găsit ca- 
lul, a sărit călare pe Suru, dar l-a uitat pe Murgu lângă movilă. 

— Moşule, da’ unde-i cel cu care te-ai dus? 

__— Chiar aşa, unde-i? își scarpină moșul vârful pălărie şi 
face drum întors. 

Seara, omul i-a adus lui Guguţă o strachină de urdă proas- 
pătă şi, de atunci, i-a mers vestea binoclului. 

Dacă pierdea un om ceva, venea la casa lui Guguţă; dacă 
găsea ceva, tot la Guguţă venea să întrebe cine e păgubașul... 

Băieţelul se scula pe rouă, îşi lua binoclul, ceva de-ale gurii 

cățăra în salcâmul mai înalt decât casa. Văzându-l dea- 
supra satului, oamenii se bucurau, cum să nu? De, e altă viață 
când are cine te lua în seamă! 

Mama îl ocăra de jos că-i trece viața în copac, dar, de-l pălea 
setea, tot mama lega un ulcioraș cu apă de capătul unei sfori și 
Guguţă îl trăgea în sus. 

— Am să-i scriu generalului că cheltui ocheanul în vreme 
de pace, îl ameninţa vecinul cel mincinos. Ce ai cu mine de 
mă bagi în ochean când îţi trăsnește prin cap?! Când te-a băga 
generalul în ocheanul lui, cât ești de Guguţă, te face cărăbuş! 

- Spune-mi, dar, ce-i cu omuleţii aceia cu chica verde? Um- 
blă toată vremea cu mata. 

— Care omuleţi, mă?! se îndârji vânătorul. Eu nu ţi-s moşul 
cel de pierdea caii! 

Băieţașul duce binoclul la ochi: iată-i! Un omuleţ cum se dă 
așa se dă huţa pe manșeta pantalonilor, altul stă călare pe un 
nasture... Al treilea a scos capul din mânecă şi arată limba. 

Guguţă îi văzuse nu o dată. Când vecinul dormea de amia- 
ză, umblau de capul lor pe afară ori se căţărau pe gard, în 
curtea lui Guguţă însă nu se încumetau să coboare. Pun pariu 
că omul ştia de ei, dar îi ţinea în taină. 

— Spune-mi, dar, ce-i cu omulețu 


l acela cu chica verde?! 


Vecinul acela își făcea însă socoteală cum să scape de binoclu. 

— Ştii ce? îi spune într-o zi lui Guguţă. Îl cumpăr, îmi tre- 
buie la vânătoare. Cât vrei pe dânsul? Pe deasupra, îţi mai dau 
ceva - şi scoate un ou din buzunar. ÎI vezi? Îi de rață sălbatică! 

Guguţă îl râde şi-l mai bagă o dată în binoclu: 

— A-a, ai venit cu omuleţi cu tot! 

Când a auzit de omuleții cei verzi, vecinul a pus repede oul 
în buzunar şi a spălat putina. Doi omuleţi s-au oprit la portiţă 
şi-i făceau din pumn lui Guguţă. 

„Ce-ar fi să-l prind pe unul?”, se furișa spre poartă băiatul, 
dar omuleţii, cum l-au văzut că se apropie, au dispărut. 

Ce avea să se întâmple însă a doua zi, l-a băgat în sperieţi pe 
Guguţă. Îi zice mama, care văruia prin odăi: 

— Du-te, măi băiete, până la unchiul Pintilie şi spune-i să 
vină să-mi tragă brâiele, că iată, mă apucă Duminica Mare cu 
casa neisprăvită. 

Guguţă avea un interes al lui mai ceva decât brâiele mamei. 
S-a tăcut că pune binoclul la ochi și a cârpit minciuna: cică 
unchiul nu-i acasă. Mama, cum să nu-l creadă? Lasă treburile 
baltă şi o apucă în sat, să-l caute pe unchiul Pintilie. 

Lui Guguţă i s-a părut că minciuna pe care a spus-o nu era 
chiar aşa de mare: ia, atât cât a încăput pe guriţa lui. Dar, cum 
a ieşit mama din curte, răsare în preajmă un omuleţ cu pălă- 
rioara pe ureche. 

— Bună ziua, tată! își scoate omuleţul pălăria. 

Guguţă și-a rotit ochii: în jur nu era altcineva - omulețul 
vorbea cu dânsul. S-a aplecat să-l vadă. Avea chica verde, leit 
un omule de-al vecinului! 

— Cine ești tu? îl întreabă. 

— M-am născut adineauri și mă cheamă Minciunică Întâi. 
Tu ești tatăl meu. Mi-e foame, tată! 

Guguţă îl privea buimac: 

— Îţi dau de mâncare, dar să te cari din curtea mea! 

Și fuga după o firimitură de pâine. Omuleţul scutură din 
cap: nu mănâncă pâine. Guguţă îi aduce în grabă un miez de 
floarea-soarelui. Omuleţul îl dă deoparte cu picioruşul. 

— Eu mănânc cu urechea, tată. Gogoşi, gogoşi, dă-mi go- 
goşi! şi-i întinde o urechiușă cât o furnică. 

Guguţă era să-i dea un bobârnac. 

— Mai bine spune-mi: unde-i unchiul Pintilie? îl trage de 
limbă cel cu chica verde. 

— Nu-i acasă, mormăie băieţașul. 

— Hi-hi-hi! s-a dat omuleţul peste cap şi s-a făcut mai mări- 
cel. Mulţumesc pentru masă, tată! 

Guguţă face nişte ochi mai mari decât omuleţul și o rupe la 
fugă. O cotigește prin cartofii înfloriţi, sărind apoi gardul, şi 
o ia, cât îl țin picioarele, devale. Cum ajunge la Răut, sare cu 
capul în jos în bulboană. 

Stă cât stă sub apă, cu gândul că a scăpat de omuleț. Când 
scoate capul să tragă aer, vede pe apă pălăria omulețului. Iar în 
pălărie şade, cu burta la soare, cel cu chica verde. 

— Ai uitat să te dezbraci, tată! râde cu poftă omuleţul. 

Acasă Guguţă s-a întors pe alt drum. Când colo, musafirul 
îl aşteaptă la portiţă: 

— Acum mi-e somn, tată. A-a-a! După scăldătoare mi-e 
somn. A-a-a! 

Guguţă ştia un cuib de vrabie sub streaşină şi-l bagă acolo. 

„Dormi până te-oi trezi eu!”, îl ia el cu vorba, dar ce mai: 
era la mare încurcătură. Numaidecât o să afle satul ce musafir 
are, te pomenești că și la școală o să umble în urma lui! Deoda- 
tă băieţaşul se înseninează: „Maica Domnului o să mă ajute!” 
O clipă zăbavă, sta în genunchi în faţa icoanei: 

— Scapă-mă, Maica Domnului, de musafirul acesta nepoftit. 
Eu sunt abia în clasa a doua, dar el îmi zice „tată”. Ajută-mă, 
Maica Domnului, te rog! își tot făcea cruce Guguţă și bătea 
mătănii... A vrut să-i mai spună să facă aşa, încât să-l mănân- 

Eu sunt abia în clasa a doua, dar omulețul îmi zice „tată”! 


ce vrabia, însă n-a îndrăznit să-i dea sfaturi Maicii Domnului, 
Totuşi a luat scara, să rămână omulețul în cuib. i 

De când s-a dus mama, trecuse destulă vreme şi Guguţă 
pune binoclul la ochi să vadă dacă nu vine cumva. Suceşte, 
învârteşte binoclul, dar vede numai o chică verde: 

— Aceea nu-i mămuca, se aude un glăscior din binoclu. 

— Acolo îmi erai? Câş afara! scrâşneşte Guguţă. 

Tocmai atunci se deschide portiţa şi intră în curte o femeie 
de la primărie: 

— Guguţă, puiule, ia vezi unde-i primarul, că a venit un 
domn de la Chişinău! 

Băieţelul se urcă în copac, apropie binoclul de ochi dar, de 
văzut, vede iar chica ceea verde. 

— Am să te dau la mâţă, ieşi de acolo! 

lată şi mama, cu unchiul Pintilie. În copac rămâne numai 
binoclul: Guguţă aleargă să le deschidă portiţa. Omuleţul iese 
din binoclu şi țup! tup! după dânsul, cu pălărioara în mână. 

— Mamă! se pune Guguţă în genunchi înaintea ei. Sunt vi- 
novat, te-am minciunit, iartă-mă! Unchiul Pintilie era acasă. 

Când vede mama că Guguţă i se uită drept în ochi, îi face 
semn să se scoale şi-l iartă. 

— Vai, s-a auzit un glăscior în urma lui Guguţă şi, până a 
întors băieţelul capul, musafirul cu chica verde a intrat în pă- 
mânt. A rămas doar pălărioara lui, agăţată într-un fir de iarbă. 

— Da” cine era acolo, Guguţă? 

— Un omuleţ, mamă. A fugit... 

Mama abia îşi ținea râsul, văzându-și de treabă cu unchiul 
Pintilie. 

J D e când a atins Guguţă cu mâna 

a coada unui avion care abia 

coborâse de sus, nu mai avea as- 

tâmpăr. Se tot uita la cer până îl dureau 

ochii. Acum ar fi vrut să fie măcar un pi- 
țigoi, dar să zboare. 

Într-o zi nu s-a apucat să meş- 
terească niște aripi? A alergat apoi 
cu ele la căpiţele de fân de lângă sat. 
Nu-i, nu-i și iată-l, se întoarce acasă 
şchiopătând. 

De câte ori se ducea cu mama la 
Bălţi, îşi găsea treabă și pe la aero- 
port. Odată, a venit cu o pompă, să-l 
lase să umfle roţile avioanelor. Nu 
l-au lăsat. Altădată, a adus un crac 
de la pantalonii tatei, ca să șteargă 
aripile avionului de praf. Tot nu i-au 
dat voie. 

GUGUȚĂ j — Dar să alung caprele de pe pista de 
i ecolare, se poate? îi ruga Guguţă. 
ZBOARĂ L-au privit lung; care capre?! 

Nu i-a ajutat nici documentul pe care i 
l-a dat tata, cum că el știe să întoarcă ca- 
mionul şi poate chiar să-l dea înapoi, nici 
adeverinţa că are două clase. 

Tot umblând pe la aeroport, a aflat că 
un țăran din satul Cucuieţi are nu unul, 
ci doi feciori, și fiecare zboară cu avionul 
său și apoi aterizează în aeroporturi mari, 
nu ca ăsta din Bălţi, unde pasc caprele pe 
ascuns... Când colo, omul acela era chiar 
oleacă de neam cu Guguţă ori Guguţă era 

neam cu dânsul - n-au mai avut timp să se descurce. $ 
cu tata în camion şi bi-bi-bi! spre satul Cucuieţi. 

Țăranul, de, îi pune la masă şi, pe deasupra, le dă la 
hârtie cu semnătură, unde scria negru pe alb: 

„Eu, tată a doi piloţi din Cucuieţi, cred că am dreptul să 
întreb: de ce, adică, să nu fie şi din satul Trei lezi măca a 
zburător? Are Guguţă rude în văzduh? Are! Păi, n-o fi b 
deocamdată să şteargă de praf măcar coada avionului?!” 

Omul se înfierbântă, trânteşte pălăria în pământ şi... hai cu 
dânşii la aeroport! 

Guguţă tocmai îşi alegea un avion mai pe placul lui, când 
aude: 

— A, acesta e băieţelul?! ÎI știm noi! Azi vrea coada avionu- 
lui, dar mâine o să pună mâna pe cârmă! Ia întrebaţi-l: câte 
clase are?! 

Şi lui Guguţă nu i-a rămas decât să mai umble un timp pe 
pământ... 

Adevărat că două clase, când stai să le numeri, sunt cam pu- 
ține, dar el e gata să le facă pe celelalte în zbor. Îşi urcă banca 
în avion, ia cărțile, un catalog și învață de sus geografia, isto- 
ria, astronomia... De note nu-și bate capul, şi le pune singur! 

A mai tras el cu piciorul pe la aeroport. Cum găsea în gră- 
dină un zemos mai pântecos, fuga la Bălți. Şi mentă le-a dus, şi 
busuioc, să-l pună piloții în cabină. Degeaba, nu i-au dat voie 
să se apropie de avion. 

„Da ce-ar fi să mă mai duc o dată? Aşa, să-mi iau rămas 
bun, își zice Guguţă. Acum chiar să mă roage, că n-am timp: 
de poimâine, incepe școala. La anul însă nu mai scapă ei de 
mine: trei clase e altă gâscă!” 

Și cum sta şi le făcea din mână avioanelor, aude o voce la 
spate: 

— Tu de unde eşti, băieţele? îl întreabă un pilot. 

— Din Trei lezi. 


A urcat 


Mână g 


T un 

— Ce-ar fi să zburăm şi pe deasupra satului meu | 


- A-a, tocmai satul care îmi trebuie! îi întinde pilotul mă 
Au telefonat acum din Singureni că e prăpădenie la grădini 
lor. Cică educatoarea a mâncat îngheţată și o doare în gât, D, 
alaltăieri n-are cine să le spună copiilor poveşti, Ta-a-are M-au 
rugat să le aduc cu avionul un moş din Trei lezi. 

Guguţă, auzind una ca asta, unde își umilă pieptul: 

- Dar dacă mă duc eu în locul moşului? Că Ştiu şi Capra 
cu un ied şi Capra cu doi iezi şi Capra cu patru iezi şi aceea cu 
cinci iezi... Cu câţi iezi vrei! zk 

Pilotul îl cântăreşte din ochi: adică, de ce nu? Că-i din Trei 
Tezi şi băieţaşul. Acolo trebuie să fie toţi buni de gură. Şi-l ia. 

Guguţă, când se vede în avion, de-acum o întoarce: 

— Merg, zice, dacă mă lăsaţi măcar un pic în cabină. Și unde 
scoate documentul că ştie să întoarcă camionul și poate să. 
dea şi înapoi. Pilotul zice: 

— Vom vedea. | 

Când erau sus şi Guguţă căsca gura la cei de pe Pământ, 
numai ce aude: 

— Poftim! Hai, intră! 

He-he-he, şi când s-a văzut Guguţă lângă pilot, mai aproape 
de aripi! „U-u-u-u!”, se auzea de jos. Care se uita la avion, care 
nu, dar Guguţă în gândul lui: 

„lată, acela nu înalţă capul. Dar ia să-l pui pe dânsul să con- 
ducă avionul - crezi că știe?!” Şi deodată, către pilot: 

— Ce-ar fi să zburăm și pe deasupra satului meu, ca să vă 
arăt casa unde trăiește moșul acela? Poate că altădată eu o să 
fiu ocupat. 

— Buuun, face pilotul și întoarce avionul. 

— Uite, jos e valea Răutului, acela e satul Trei Iezi... 

Lui Guguţă îi părea rău că nu are nişte afişe, ceva, să afle 
lumea cine e în avionul de sus. 

Și unde își scoate băieţelul cămașa și o aruncă în sat. După 
dânsa zboară pantalonii lui, cureaua și sandalele, una câte una. 

— Oare ce să fie? se intrebau cei de jos cu ochii în sus. Poate 
că s-o fi aprins avionul? Sau dă nişte semnale? 

Unul după altul sătenii ies de prin ogrăzi şi o rup la fugă 
în urma avionului, făcându-i semn cu mâinile, cu pălăriile şi 
basmalele, să aterizeze pe imaş. 

Cei din avion credeau că s-a întâmplat vreo nenorocire jos 
şi au prins a se roti deasupra satului. 

— Uite-l, se aşază! strigă Costică a Artinii şi, când îşi face 
vânt, ajunge avionul din urmă. 

Apoi ajung şi ceilalţi. Care vine cu o pâine, care cu o pernă, 
al treilea cu o sticlă de apă... Când colo, iaca, scoate capul din 
avion Guguţă. Zâmbea aşa de mălăieţ, de parcă acela nu era 
capul lui, ci un zemos care s-a desfăcut de plăcere. 

— Da” oare de ce nu se dă jos?!! Vai de mine! Nu cumva a 
rămas fără picioare, de l-au adus cu avionul?! leşină mama lui 
Guguţă, care se afla de faţă. 

— Stai, femeie, nu muri: iată, îi aduc picioarele!... 

Chiar așa: cum venea așa venea Mihail Iepure, cu pantalo- 
nii lui Guguţă subsuoară. Altul îi aduce cămaşa, iar niște copii 
erau cu sandalele şi cureaua... 

— A-a, iată de ce alerga lumea, a surâs pilotul când s-au înăl- 
tat în văzduh. Ştiu că nu avea să se ducă Guguţă aproape gol în 
satul unde-l așteaptă pe moşul din Trei lezi! Și-l cheamă iar în 
cabină, lângă aripi. 


BUNICUL 


um s-a pornit de alaltăieri, ninsoa_ 
rea nu mai conteneşte. Omătul e de 
un stat de om în Trei Iezi. Lumea, 


bucuroasă că a scăpat de treburi, stă in 
casă la cald, dar nu-și ia ochii de la fereas- 


tră. Afară iese doar viteazul care are 
cizme mai până la brâu. 

Numai la bunicul e forfotă în 
ogradă şi ninge aşa de tri-i-ist!.., În 
casă se aprind şi se sting lumânări, 
iar o sanie încărcată cu saci a ieșit 
pe poartă şi a luat-o spre moară... 

Câinele, după ce a urlat toată 
noaptea, nu-şi află locul. Oile stau 
în ocol cu boturile ridicate, iar 
cumpăna fântânii a înmărmurit cu 
o pasăre de zăpadă în creștet: moare 
bunicul! S-a făcut aşa de mic, de îl 
poate lua şi Guguţă în braţe. Numai 
mustăţile i-au rămas mari. 

Unul câte unul vin sătenii prin 
omătul până la gât, să se ierte cu 
bunicul. Care îi aduce în buzunar 
un ou, care o nucă, un covrig ori te 
miri ce. 

— Te duci, cumătre Ștefane, sus- 


pină mătuşa Ruxandra... 

Bunicul tace... 

— Mă auzi? se apleacă mătușa la ure- 
chea lui. Să-i spui lui Tudor al meu că am 
podit în camera pentru musafiri şi vaca 
mi-a fătat deunăzi un bouţ, dar piciorul 
acela tot mă doare. 


Apoi intră mătuşa Catrina, cu un troian în spate: 

Š Te-am apucat cu suflet, moș Ştefan? Slavă Domnului! 
Lui Costică al meu să-i spui că am strâns bani să mă duc în 
Germania, să-i fac praznic la ţintirim. Oare ce face el acolo, 
săracul, că nu știa un bob nemţească? 

Paraschiţa vine cu un colac cât o roată de car: 

a Ion al meu a murit pe foametea ceea, în '47, arată-i colacul 
ista... 


Afară ninge. Mai ninge o dată parcă tot omătul acela pe 
care l-a văzut bunicul în viața lui. 


Guguţă e aici, fireşte. Umblă cu capul gol: asta e tot ce poate 
face el acum pentru bunic. 

— Pune-ţi, nepoate, căciula pe cap, că eu nu mi-am dat du- 
hul încă! îl ceartă bunicul. 

Guguţă iese afară. Când se uită la herghelia de nori care își 
târâie pântecul alb pe deasupra satului, i se strânge inima. O 
să îngheţe sufletul bunicului până la cer! 

Băieţelul se urcă în podul casei și, în genunchi, roagă soare- 
le să iasă din nori, ca să-l vadă bunicul pe fereastră. Îl cheamă, 
îl strigă, dar soarele e fudul de ureche, nu se arată. 

Ninge şi ninge... 

Deodată, Guguţă prinde ciudă pe cei din jur: vin să se ierte, 
umblă cu lumânări... Cum, adică, să moară bunicul?! El se fu- 
rișează în casă, ia lumânările și le ascunde în pod. 

Se lăsase amurgul, când, iată, cu ochii speriaţi, vine năvală 
femeia omului care s-a dus la moară. 

— Mătușă, mătușă! Caii s-au întors adineauri singuri! Sacii 
sunt în sanie, dar grâul e nemăcinat! Şi Gheorghe nu-ii! 

— Vă-hă-hăăă! a prins a boci bunica. O-of, s-a închis cerul 
şi nu mai ştii ce se face pe pământ! 

Când a intrat și Gheorghe în casă, sufla ca o locomotivă. 
Nici să te ducă capul! Să vină caii singuri acasă din celălalt 
capăt de sat?! 


— De, face omul, unde să umble moara pe-o vreme ca asta? 
Las eu sania încărcată în ușa morii și mă duc după Morar 
„Hai, mă rog, îi spun, că nu avem făină pentru praznic: moare 
bunicul lui Guguţă!” Da când mă-ntorc, nici tu cai, nici tu 
sanie... i Ă 

Până să se descurce ce şi cum, iată, aude şi bunicul istori, 
cu caii care s-au întors singuri de la moară Şir prinde Suflet; 

— Înseamnă că mai am zile! Caii simt, caii sunt deştepţi! 

Noaptea a dorit un castravete murat, apoi l-a furat Somnul, 
Când s-a trezit, îi răsărea un soare mic în ochi. 

— Parcă m-a pus pe-un cal bun castravetele acela, s-a în. 
voioşit bunicul, iar a doua zi avea chef de vorbă: — Gata, am 
trecut podul! i-a spus bunicăi. Cât pe ce era să vă lepăd, Dar 
unde-i Guguţă, că nu-l văd? 

— E la şcoală, unde să fie? a zis bunica în doi peri şi unde se 
pune pe plâns. 

Acum îl bocea pe Guguţă, dar fără cuvinte, să nu afle buni. 
cul că Guguţă, mititelul, încă de astă-noapte e la spital, la Bălți, 
şi te-i mira de scapă. Mama stă santinelă lângă dânsul, tata S-a 
dus azi dimineaţă la spital cu buldozerul, că prin Bălţi omătul 
e încă şi mai mare. 

— Dacă a umblat cu capul gol... - îşi dă cu părerea o vecină, 

— E, de-ar fi numai atâta, zice altul. 

— Guguţă, îl roagă mama, 
nici mie nu-mi spui ce-ai pă- 
tit?! 

— E viu bunicul? întreba el, 
apoi cădea iar în nesimţire. 

Dg’ bunicul a mâncat azi 
nuca aceea, mâine oul, iar 
când era pe la o jumătate de 
colac, un vecin, iată, n-are 
altă treabă și bate la uşă: 


= Mata ştii că s-a prăbuşit fântâna astă-noapte? 

- Ei, ba?! D'apoi că şi are peste o sută de ani! Încă-i de tata 
făcută... Cum să mă duc şi să nu las apşoară în Trei lezi?! Un- 
de-i funia aceea, Oli hăi? 

— Dar ce te-a apucat, Ştefane? sare bunica şi-i dă din deget: 
Acum eşti de făcut fântâni?! 

Cu bunicul însă nu te pui. Bunica scoate funia de sub laviţă 
şi-i leagă un capăt de clampa uşii. Apucă bunicul de celălalt 
capăt şi trage, trage de funie... 

— lată, măi, că m-am sculat! He-he, multe parale face capă- 
tul ista de funie... — se bucură bunicul. 

Aşa se scoală el din pat, de când a trecut de optzeci de ani. 

Într-o zi, bunica s-a urcat în podul casei să caute nu știu ce 
şi a dat de lumânările acelea. Erau ascunse în mănușa lui Gu- 
guţă... Aşa a mai plâns bunica cu puiul de mănușă în mână, 
iar bunicul a adus de la câmp ghiocei, a înconjurat mănușa cu 
floricele şi grăia cu dânsa. 

— A venit primăvara, Guguţă! 

Când s-a întors Guguţă de la spital, bunicul îl aştepta la 
poartă. Era cu toiagul în mână. 

Autobuzul încă nu se oprise, dar bunicul şi-a scos pălăria... 

- Bunicule! a sărit Guguţă din autobuz și s-au cuprins 
amândoi. 

La poartă era o fântână nouă!... 

— Îţi mulţumesc, Guguţă, că m-ai ajutat să fac fântâna asta, 
l-a pupat bunicul. 

— Păi, eu nu eram aici! 

- Erai, Guguţă, cum să nu?! Tu mi-ai adăugat zile astă iarnă. 

Seara, bunicul avea să-l întrebe: 

— Adică, n-au venit caii chiar singuri? Şi cum de te-ai dus 
tocmai la moară, când afară era prăpădenie?! 

— Acum m-aş teme, dar atunci m-am dus, a răspuns Guguţă. 

- Dar cum ai rămas de sanie, a? 

= Acolo, la pod, am coborât să iau cali de căpăstru, că au 
prins a fornăi şi a se da inapoi, cred că era cineva sub pod.. 
N-am apucat să mă urc apoi în sanie şi caii au rupt-o la fu, à. 
Am căzut, se vede, şi ei m-au târât prin omăt, eram Cu hăţurile 
în mână... Când m-am sculat, nu puteam sa răsuflu, apoi nų 
mai țin minte ce-a fost.. Bunicule, coboară Guguță ochii în 
pământ, dar tu nu te temeai să mori, că era așa O ninsoare? 

- Dece să mă tem, Guguţă? îşi netezeşte mustăţile buni. 
cul. Eu ştiu drumul la Dumnezeu. Să se teamă acei care au 
făcut rău pe pământ. 

„Oare drumul care trece pe lângă casa noastră duce Ją 
Dumnezeu?”, se gândea Guguţă apoi, regăsind căldura Pătu. 
tului său. 

A doua zi, vede că bunicul umblă in genunchi prin grădină; 
seamănă floarea-soarelui. Se târâie ici, se târâie colo - curtea 
e mare. 

- Scoală, bunicule, fac eu treaba asta! îl roagă Guguţă. 

— Ei, nuu! O pun cu mâna mea și-o să vezi tu cum O Să răşa- 
ră, şi o să crească cât calul, şi o să facă pălării ca nişte icoane de 
frumoase. Că umblu aşa? Păi, nu mă ţin picioarele. Și apoi s-o 
ştii, Guguţă: pământul e cinstit. Ca soarele, ca pasărea, ca iz- 
vorul. Dar în faţa omului nemernic, să nu te pui în genunchi! 
- și tot seamănă floarea-soarelui... 

Bunicul Ştefan zice că trebuie să faci măcar un pic de lumi- 
nă pe unde mergi. 

Seara, abia se târâie până la pat și adoarme îmbrăcat. Gugu- 
tă se tot trudeşte să-i scoată haina, până adoarme şi el îmbrăcat 
lângă bunicul său. Aşa îi găsește bunica şi-i acoperă pe amân- 
doi cu o plapumă. Nu mai aprinde lampa, că nu are pe cine 
chema la cină. 

Dimineaţa, întâi face ochi bunicul: 

— Unde-i funia aceea, Oli hăi? Apoi se aude: — Hopa! Iată că 
m-am sculat... Și bunicul iese din casă. 

Când s-a trezit Guguţă, bunicul îi zugrăvea pe ghizdurile 
fântinii pe toţi cei care beau apă... 


Când s-a trezit Guguţă, bunicul îi Zugrăvea pe 8hizdurile 
fântânii pe toţi cei care beau apă... A făcut-o şi pe bunicuța cy 
căldarea în mână, iar alături de ea a zugrăvit un cal. Frumos 
mai era calul, să-ți scoţi pălăria în faţa lui. A venit, chipurile, 
şi el la fântână să se adape... 3 

Până în miez de vară a tot stat calul fără călăreț. Când a 
înflorit însă floarea-soarelui, de-ți era mai mare dragul să intri 
în curte, bunicul l-a urcat în şa pe Guguţă! 

Și, cum Guguţă aduce la chip cu bunicu-său, iar bunica nu 
prea vede, se uită ea într-o zi, se uită şi pocnește din palme: 

— A-ha! Mă gândeam eu pe cine așteaptă calul ista? Te-aj 
urcat, Ștefane, în şa, a? D-apoi tu eşti bun de umblat călare 
acum?! 

Bunicul zâmbeşte pe sub mustăţi şi-i pune calului o stea 
în frunte, iar lui Guguţă îi agaţă un pui de soare la pălărie, că 
soarele cel mare e gata-gata să coboare după deal... 

